Υπέροχοι τρόποι για να εκφράσετε την αγάπη σας χωρίς λόγια!\nΒρίσκεστε εδώ :: Αρχική » Ψυχολογία » Υπέροχοι τρόποι για να εκφράσετε την αγάπη σας χωρίς λόγια! »\nΠόσο ρομαντική είσαστε με τον καλό σας την ημέρα του Αγίου Βαλεντίνου; Ξεκινήστε να ετοιμάζεστε εκ των προτέρων για την επόμενη φορά! Μη διστάζετε ποτέ να πείτε στο σύντροφό σας πόσο τον αγαπάτε και εκτιμάται τη συντροφιά του.\nΌμως δεν χρειάζεται να περιμένετε μία ειδική περίσταση ή γιορτή. Να είστε αυθόρμητες και να κάνετε κάτι που έχετε σκεφτεί αμέσως. Οι πράξεις μιλούν πιο δυνατά από τις λέξεις. Μερικοί τρόποι έκφρασης των συναισθημάτων είναι δημιουργικοί ενώ άλλοι μπορεί να είναι αρκετά απλοί. Ότι και αν διαλέξτε, κάνετε το καλύτερο που μπορείτε για να τον κάνετε ευτυχισμένο.\nΟι πιο κάτω συμβουλές θα σας βοηθήσουν να χτίσετε και να διατηρήσετε μία ισχυρή σχέση. Θα θέλατε βέβαια να έχετε ένα πιο δυνατό δεσμό με το πρόσωπο που είναι σημαντικό για σας, έτσι δεν είναι;\nΔιαβάστε λοιπόν τις παρακάτω υποδείξεις που θα έχετε ίσως την ευκαιρία να χρησιμοποιήσετε στο άμεσο μέλλον.\n1. Βγάλτε φωτογραφίες\nΚάντε τις ωραίες στιγμές της ζωής σας να διαρκέσουν για πάντα. Κανονίστε να βγάλετε πολλές φωτογραφίες μόνο οι δύο σας. Μείνετε ήρεμοι και χαλαροί και απολαύστε τα λεπτά που περάσατε μαζί. Αργότερα θα θέλετε να δείτε πως ξεκίνησαν και πως όλα εξελίχθηκαν. Οι φωτογραφίες θα σας βοηθήσουν να επιστρέψετε πίσω στο παρελθόν και να ανανεώσετε όλες αυτές τις όμορφες αναμνήσεις, τα θετικά αισθήματα και τα συναισθήματά σας.\n2. Ο ουρανός είναι το όριο\nΕλάτε μαζί του πιο κοντά στους αγγέλους! Κανονίστε ένα ρομαντικό ραντεβού στην ταράτσα. Θα απολαύσετε τη θέα της νυχτερινής ζωής, τα αστέρια και το φιλί κάτω από το φεγγάρι. Μην ξεχάσετε τα κεριά, καλή μουσική και καλό κρασί! Αν δεν το έχετε δοκιμάσει ποτέ, τώρα είναι η κατάλληλη ευκαιρία. Απλά βεβαιωθείτε ότι ο καιρός θα είναι καλός. Πολλά άτομα θεωρούν ότι η ταράτσα είναι ιδανικό μέρος για πρόταση γάμου. Τι λέτε;\n3. Ποίηση, γλυκό μήνυμα\nΠάρα πολλοί άνθρωποι, δηλαδή οι περισσότεροι, δεν μπορούν να γράψουν ένα ποίημα. Είναι επίσης δύσκολο να γράψει κανείς μία ειλικρινή επιστολή. Εσείς μπορείτε; Δοκιμάστε να γράψετε ένα μικρό γλυκό γράμμα στον καλό σας, για να δείτε την αντίδρασή του. Ποιος ξέρει. Ίσως τα λόγια σας κάνουν τη σωστή εντύπωση στο σύντροφό σας και λιώσουν την καρδιά του!\n4. Ρομαντικά σημειώματα\nΑν ούτε η δημιουργία ενός ποιήματος ή το γράψιμο μιας επιστολής δεν είναι το δυνατό σημείο σας, τότε γράψετε ένα σημείωμα αγάπης. Τώρα πρέπει να αποφασίσετε τι πρέπει να γράψετε. Χρησιμοποιήστε τη φαντασία σας, ή ακολουθήστε τη συμβουλή μας. Για παράδειγμα στο μήνυμά σας μπορείτε να γράψετε όλους τους λόγους που τον αγαπάτε, όσους πιο πολλούς μπορείτε. Κάθε λόγος θα πρέπει να γραφτεί σε ξεχωριστό χαρτί και να τα βάλετε όλα σε ένα όμορφο κουτί.\nΉ μπορείτε να γράφετε ένα μήνυμα κάθε ημέρα και να το αφήνετε στα πιο απρόσμενα μέρη.\nΑυτά τα σημειώματα είναι πολύ χρήσιμα και για σας, γιατί θα σας βοηθήσουν να καταλάβετε γιατί τον αγαπάτε! Δοκιμάστε το και δείτε αν είναι αποτελεσματικό.\n5. Κάντε τατουάζ\nΕίναι μία μάλλον ακραία ιδέα και απαιτεί θάρρος και από τους δύο σας. Το να κάνετε και οι δύο το ίδιο τατουάζ δεν είναι σίγουρα εύκολο για τον καθένα. Σκεφτείτε το καλά, να είστε δημιουργικοί και μην γράψετε τα ονόματά σας. Αν θέλετε διαλέξτε μία λέξη ή ένα σύμβολο με ιδιαίτερη σημασία και για τους δύο σας. Αν έχετε την παραμικρή αμφιβολία, ξεχάστε το.\n6. Καφές στο κρεβάτι\nΤο να είσαι κλασικός είναι πάντα καλό. Οι κλασικές ιδέες δεν φεύγουν ποτέ από τη μόδα. Μία ωραία ιδέα είναι να σερβίρετε τον καφέ στο κρεβάτι. Ας ξυπνήσει ο σύντροφός σας με την υπέροχη μυρωδιά του. Αυτό μπορείτε να το κάνετε οποιαδήποτε ημέρα και δεν απαιτεί ειδικό ταλέντο. Το μόνο που πρέπει να κάνετε είναι να σηκωθείτε λίγο νωρίτερα από το κρεβάτι.\n7. Γεύμα έξω\nΤο να πάτε για φαγητό σε ένα εστιατόριο, είναι πολλές φορές ακριβό. Όσο πιο καλό είναι τόσα περισσότερα χρήματα πρέπει να ξοδέψετε. Όμως μήπως να ετοιμάσετε ένα πικ-νικ αντί το γεύμα στο εστιατόριο; Δεν είναι καθόλου κακή ιδέα. Τυλίξτε λίγα σάντουιτς, πάρτε ένα μπουκάλι κρασί και φρούτα, μην ξεχάσετε την κουβέρτα, και τρέξτε στο κοντινό σας πάρκο ή στην παραλία. Ανάλογα με τον καιρό. Είναι απίστευτα ρομαντικό και πολύ συγκινητικό!\nΜην περιμένετε γιορτές ή άλλες περιπτώσεις για να δείξετε την αγάπη σας. Τα πιο καλά πράγματα στη ζωή μας είναι αυτά που γίνονται αυθόρμητα και σε άσχετες καθημερινές στιγμές.


Capt. Tassos: Καταλόγισαν λάθος κατηγορίες για το "Εξπρές σάμινα" και έπαυσε η ποινική δίωξη\nΚαταλόγισαν λάθος κατηγορίες για το "Εξπρές σάμινα" και έπαυσε η ποινική δίωξη\nΑΝ ΑΥΤΟ ΔΕΝ ΕΙΝΑΙ ΣΤΗΣΙΜΟ ΤΟΤΕ ΠΟΙΟ ΕΙΝΑΙ;\nΠέρασαν δέκα χρόνια από τότε που πνίγηκαν 80 άνθρωπο στο ναυάγιο του "Εξπρές Σάμινα" και τελικά ο Άρειος Πάγος αποφάνθηκε ότι οι κατηγορίες που καταλόγισαν στους καταδικασθέντες.\nΗ ποινική δίωξη έπαυσε οριστικά επειδή η δικαιοσύνη δεν κατηγόρησε τους δράστες για τα...\nσωστά αδικήματα! Τους καταδίκασε για άλλες κατηγορίες και τελικά να που έγινε χοντρή "πατάτα" από την δικαιοσύνη σε ένα θέμα που έβγαζε μάτια. Κρίμα , ας αναπαυθούν εν ειρήνη οι ψυχές των ανθρώπων που πνίγηκαν στο ναυάγιο.\nΑναρτήθηκε από Capt. Tassos στις 9:45 π.μ.\nΕτικέτες Greek News, Shipping, Tragedies


Ομάδα «ράμπο» για την αναζήτηση των… βαρυτικών κυμάτων - Ecozen\nΑρχική Διάστημα Ομάδα «ράμπο» για την αναζήτηση των… βαρυτικών κυμάτων\nΟμάδα «ράμπο» για την αναζήτηση των… βαρυτικών κυμάτων\n3 Απριλίου 2015 - 08:15\nΤον εντοπισμό των βαρυτικών κυμάτων χαμηλής συχνότητας, δηλαδή διαταραχές στο χωροχρονικό συνεχές που, όπως προβλέπει η Γενική Θεωρία της Σχετικότητας, προκαλούνται από βίαια συμπαντικά φαινόμενα στα οποία παίρνουν μέρος ουράνια σώματα με εξαιρετικά μεγάλη μάζα, θα επιδιώξει το νέο κέντρο με την επωνυμία NANO Grav Physics Frontiers Center (PFC).\nΈκτοτε, για τη μελέτη του σύμπαντος έχει χρησιμοποιηθεί όλο το φάσμα της ηλεκτρομαγνητικής ακτινοβολίας, οδηγώντας σε εντυπωσιακές ανακαλύψεις. «Το ίδιο θα συμβεί και με τα βαρυτικά κύματα, τα οποία είναι θεμελιωδώς διαφορετικά από το ορατό φως, τα ραδιοκύματα ή τις ακτίνες Χ», προσθέτει ο Κορντ.\n«Από τη στιγμή που θα έχουμε στα χέρια μας μια τεχνική ανίχνευσής τους, θα ξεκινήσει μία νέα εποχή για την αστρονομία. Έτσι, για παράδειγμα, θα μάθουμε περισσότερες λεπτομέρειες για το πώς τα ζεύγη από μαύρες τρύπες στροβιλίζονται μεταξύ τους, ή θα λύσουμε ερωτηματικά που αφορούν το πρώιμο σύμπαν».\nNANO Grav Physics Frontiers Center\nΠροηγούμενο άρθροΟ μεγαλύτερος ηλιακός σταθμός σε πόλη με ηλιοφάνεια μόλις 3,5 ωρών!\nΕπόμενο άρθροΒασικός πυλώνας για την παραγωγική ανασυγκρότηση ο ορυκτός πλούτος


Συνέντευξη με τον Κ. Μελά – Κώστας Μελάς\nΟι πρόσφατες προβλέψεις ΔΝΤ, Παγκόσμιας Τράπεζας και άλλων οργανισμών είναι δυσμενέστερες από τις αμέσως προηγούμενες, περίπου κατά -1,9% . Συνολικά για όλα τα περιφερειακά μπλόκ, για τις ανεπτυγμένες χώρες και τη Λατινική Αμερική , τη Κίνα και τις χώρες της Ανατολικής Ασίας. Είναι χειρότερες και για την ΕΕ και την Ευρωζώνη. Είμαστε μπροστά σε πρωτόγνωρη κατάσταση με πολύ μεγάλη ύφεση, μεγαλύτερη από του 2008 αλλά και του 1989 κατά την άποψη πολλών αναλυτών.\nΗ κρίση, είναι αλήθεια, προκλήθηκε από έναν εξωτερικό παράγοντα αλλά τα Lock down αποφασίστηκαν από τις κυβερνήσεις. Δηλαδή, αυτές πήραν μέτρα που έσπασαν την αλυσίδα της ζήτησης και της προσφοράς. Ξαναρχόμαστε σε χειρότερο επίπεδο. Το 2008, πχ, είχαμε την κρίση του Χρηματοπιστωτικού συστήματος αλλά μπήκαν μπροστά οι Κεντρικές Τράπεζες παρέχοντας ρευστότητα και σιγά – σιγά η κρίση ξεπεράστηκε. Τώρα, παρά τη μεγάλη δημοσιονομική επέκταση που κάνουν όλες οι χώρες, η πτώση του ΑΕΠ το 2020 θα είναι πάρα πολύ μεγάλη. Γιατί δεν αρκεί μόνο η ρευστότητα, δεν μπορούμε, έτσι, να δημιουργήσουμε τις απαραίτητες θετικές προσδοκίες και στη μεριά της προσφοράς, να αρχίσουμε, δηλαδή, να παράγουν τα εργοστάσια και από την πλευρά της ζήτησης. Λειτουργεί, βεβαίως, η ρευστότητα αλλά όχι με όση αποτελεσματικότητα θα μπορούσε να λειτουργήσει σε «κλασσικού» είδους κρίση.\nΠράγματι, οι εκθέσεις ΙΟΒΕ, Τράπεζα Ελλάδος κάνουν λόγο για ύφεση μεγαλύτερη απ’ ό,τι εκτιμούσαν στα αρχικά τους σενάρια. Η ευρωπαϊκή επιτροπή εκτιμά ελαφρώς μικρότερη από 9,7% σε 9,0% αλλά υψηλότερη από ότι το Υπουργείο Οικονομικών και η Τράπεζα της Ελλάδος. Προβλέπεται βαθιά ύφεση και θα ταλανίσει την ελληνική οικονομία. Δεν μπορούμε να είμαστε σίγουροι, ως προς το τελικό ύψος, διότι δεν έχουμε στοιχεία του τουρισμού. Το Σεπτέμβριο οι εκτιμήσεις θα είναι πιο ασφαλής. Πιστεύω, όμως, ότι οδηγούμαστε σε ύφεση που το κατώτατο σημείο της θα είναι 8%. Αυτό ανιχνεύεται και από τις εκτιμήσεις, για την πορεία των επενδύσεων. Σύμφωνα με τις εκτιμήσεις του ΙΟΒΕ, στο βασικό του σενάριο, ο σχηματισμός πάγιου κεφαλαίου μειώνεται κατά 25%, η Ευρωπαϊκή Επιτροπή αναφέρει 30%. Είναι τραγικά νούμερα για μία οικονομία που ύστερα από δέκα χρόνια μνημόνια έχασε, ουσιαστικά, το μισό του ακαθάριστου σχηματισμού παγίου κεφαλαίου, δηλαδή από 20% πήγε στο 11%.\nΝα θυμίσουμε ότι ενώ η επιβράδυνση είχε αρχίσει πριν τον κοροναϊό η κυβέρνηση όταν αναγγέλλει την πολιτική που θα ακολουθήσει το 2021 και μετά, επιμένει σ’ αυτή.\nΕίναι σωστή η επισήμανσή σου, το είχαμε σημειώσει και παλιά, η ύφεση της οικονομίας είχε αρχίσει από το τέταρτο τρίμηνο του 2019, συνεχίστηκε το πρώτο τρίμηνο του 2020 και θα συνεχιστεί και για τα επόμενα . Άρα θα έχουμε πέντε συνεχόμενα τρίμηνα, τουλάχιστον, υφεσιακά. Όμως, το πιο σημαντικό είναι ότι οι επενδύσεις υποχωρούν, δηλαδή ο ακαθάριστος σχηματισμός παγίου κεφαλαίου υποχωρεί σε τρία συνεχόμενα τρίμηνα. Δηλαδή, το τρίτο τρίμηνο του και το τέταρτο 2019, καθώς και το πρώτο του 2020. Συγκεκριμένα, καταγράφηκαν μειώσεις -6,9%, -5,4%, -3,9% αντίστοιχα. Άρα, δεν υπάρχει μόνο μια ύφεση στην οικονομία αλλά και ο σημαντικός παράγοντας, ο οποίος θα στηρίξει τη μεγέθυνση της οικονομίας και είναι δυνατό να δημιουργήσει τις δυνατότητες για μια αλλαγή, διεύρυνση της παραγωγικής βάσης, έχει πτώση ήδη από το τρίτο τρίμηνο του 2019.\nΆρα, πρέπει κανείς να είναι απαισιόδοξος και για το 2021 – αφήνω έξω προς το παρόν το έλλειμμα – που σημαίνει ότι τα περί ταχείας ανάκαμψης και V δεν ισχύουν.\nΝομίζω απομακρύνεται, με βάση δεδομένα και εκτιμήσεις, μια γρήγορη ανάκαμψη, με τη μορφή V. Ισχύει διεθνώς, ισχύει και για την Ελλάδα. Πρέπει, δε, να είμαστε, συζητώντας αυτό το ζήτημα, προσεκτικοί και όταν το συσχετίζουμε με το Ταμείο Συνοχής (Recovery Fund). Tα χρήματα αυτά, όσα είναι – διότι υπάρχει σφοδρή αντίδραση για το ύψος των 750 δισ. – να έλθουν, θα συμβεί αυτό μετά το 2021. Και είναι χρήματα τα οποία, κατά την ίδια την Επιτροπή, πηγαίνουν για την αναδιάρθρωση των ευρωπαϊκών οικονομιών. Δεν πηγαίνουν, και αυτό είναι σημαντικό, για την αντιμετώπιση των βραχυχρόνιων επιπτώσεων του κορωναϊού. Γι’ αυτές η ΕΕ έχει τρία εργαλεία: τους πόρους του ESM, το Sure, και τα δάνεια από την Ευρωπαϊκή Τράπεζα Επενδύσεων. Τα άλλα, που στην καλύτερη περίπτωση θα φθάσουν στο τέλος του 2021, πηγαίνουν προς άλλη κατεύθυνση. Δεν αντιμετωπίζουν τις βραχυχρόνιες συνθήκες της κρίσης. Εάν έχουμε ένα δεύτερο κύμα πανδημίας τα πράγματα θα χειροτερεύσουν, άρδην.\nΝα παραμείνουμε στα, πιθανά, 32 δισ. και στους άλλους πόρους που συγκεντρώνονται, περίπου 50 δισ. Έχει αρχίσει – συγκρουσιακή – συζήτηση γι’ αυτό το ικανό, ωστόσο, ποσό κεφαλαίων, με τι πολιτικές θα συνοδευτεί. Ήδη υπάρχουν, λίγα δεδομένα για την πρόταση Πισαρίδη. Ποια η δική σου εικόνα;\nΗ πρόταση δεν είναι γνωστή. Από τα δημοσιεύματα φαίνεται να περιλαμβάνει στόχους, που αν εξαιρέσει κανείς δυο – τρεις που διαφωνώ όπως το ασφαλιστικό που προτείνει κεφαλαιοποίηση, οι υπόλοιποι είναι στόχοι χιλιοειπωμένοι. Να βοηθηθεί η μεγέθυνση, να ενισχυθεί η μεταποίηση, η δικαιοσύνη κ.ά. Δεν είναι νέοι στόχοι.\nΕπίσης είναι έντονη η σφραγίδα του Σ.Ε.Β, ενώ απουσιάζουν παντελώς οι απόψεις των υπολοίπως κοινωνικών εταίρων (εργαζομένων, μικρομεσαίων επιχειρήσεων κτλ). Εάν, όμως, δεν δούμε ένα πλήρες πρόγραμμα που να έχει μέσα, στόχους, και τρόπους δεν καταλαβαίνω τι πρόγραμμα είναι αυτό. Σημασία έχουν τα μέσα, διότι εκεί διαφοροποιούνται οι πολιτικές και από τους τρόπους. Αυτό δεν το ξέρουμε. Αλλά από ό,τι καταλαβαίνω, από όσους συμμετέχουν, από τις συγκεκριμένες αντιλήψεις τους, αυτές είναι συστημικές. Ωστόσο, πρέπει να περιμένουμε. Εάν διαβάσει κανείς την έκθεση της Ευρωπαϊκής Επιτροπής δίνει μεγάλο βάρος στις επενδύσεις. Επίσης πρέπει να πω, το οποίο ο κ. Πισαρίδης το αρνήθηκε αλλά κάνει μεγάλο λάθος, είναι ότι στην Ελλάδα δεν χρειαζόμαστε μόνο οριζόντια μέτρα που αφορούν όλες τις δραστηριότητες. Χρειαζόμαστε και αυτά αλλά χρειαζόμαστε παρεμβάσεις που να έχουν κλαδικό προσανατολισμό ή να αφορούν σε συγκεκριμένες αλυσίδες αξίας στις οποίες συμμετέχουμε στη συγκεκριμένη. Ένα, επίσης, από τα βασικά σημεία του Ταμείου Ανάκαμψης είναι η περιβαλλοντική διάσταση. Το θεωρεί δεδομένο και ορίζει και υψηλό ποσοστό πόρων που θα πάνε σ’ αυτή την κατεύθυνση.\nΑς ξαναρθούμε στην τρέχουσα οικονομική πολιτική. Παρατηρείται ότι ακόμη και τα ανεπαρκή μέτρα που πήρε η κυβέρνηση δεν απορροφώνται. Είναι έτσι;\nΌσο αφορά τα μέτρα που προϋποθέτουν μεσολάβηση, πχ δάνεια, τραπεζών υπάρχει ένα χάος. Εκεί που το κράτος δίνει απ’ ευθείας πόρους έχουμε μεγαλύτερη συμμετοχή. Όπου διαμεσολαβεί το τραπεζικό σύστημα τα πράγματα δυσκολεύουν πάρα πολύ.\nΜια εκτίμηση για το 2020 είναι ότι το πρωτογενές έλλειμμα θα είναι μεταξύ 4% – 4,5% του ΑΕΠ. Δηλαδή, το έλλειμμα της Γενικής Κυβέρνησης θα διαμορφωθεί περί το 8%. Το ΔΝΤ είχε μιλήσει για 9%. Θα εξαρτηθεί αυτό από την ύφεση. Είναι πολύ σημαντικό αρνητικό στοιχείο που μεταφέρεται το 2021 και η Κυβέρνηση πρέπει να δει τι θα κάνει. Και εδώ ανακύπτει το εξής σημαντικό: Δεν γνωρίζουμε αν θα συνεχίσει να υπάρχει, από την πλευρά της ΕΕ, ανοικτό παράθυρο της δημοσιονομικής χαλάρωσης, δηλαδή οι κυβερνήσεις να δαπανήσουν χωρίς να λάβουν υπόψη τους το όριο του Συμφώνου Σταθερότητας, δηλαδή το περίφημο όριο του 3% του ΑΕΠ για το έλλειμμα. Ειδικά αυτό για χώρες που έχουν υψηλά χρέη ή βρίσκονται σε επιτήρηση όπως η Ελλάδα που έχει το μεγαλύτερο χρέος. Επομένως, υπάρχει εδώ ένα δίκοπο μαχαίρι, στα χέρια της κυβέρνησης, για το πώς θα χειριστεί το 2021 το έλλειμμα. Στην πρόσφατη Νομισματική Έκθεση ο κ. Στουρνάρας υποστηρίζει ότι δεν πρέπει σε καμιά περίπτωση να ξεφύγει παραπάνω το πρωτογενές έλλειμμα διότι αυτό θα δημιουργήσει προβλήματα: δεν θα επιτραπεί στην Ελλάδα να κάνει χρήση αυτού του παράθυρου που είπαμε πριν ότι ίσχυε για το 2020. Αλλιώς, θα πρέπει να βρει τον τρόπο η κυβέρνηση να μαζέψει το έλλειμμα. Βεβαίως, η πολιτική που ασκεί, μια νεοκλασική πολιτική με συνεχή μείωση των φόρων, έχω την εντύπωση ότι δεν θα τη βοηθήσει προς αυτή την κατεύθυνση.\nΕΦΗΜΕΡΙΔΑ Η ΕΠΟΧΗ 19 ΙΟΥΛΙΟΥ 2020


Συνέχισε τις υψηλές πτήσεις το Μεγάλο Ελευθεροχώρι!\nΜία ακόμη νίκη για την Θύελλα Μεγάλου Ελευθεροχωρίου το Σάββατο το απόγευμα αυτή τη φορά εκτός έδρας κόντρα στον Όλυμπο Καρυάς. Τελικό αποτέλεσμα 1-2 για τον 3ο όμιλο της Β’ ΕΠΣΛ. Σε ένα παιχνίδι μοιρασμένο για τις δύο ομάδες. Από πολύ νωρίς στο 20’ κατάφεραν οι φιλοξενούμενοι να ανοίξουν το σκορ, στη συνέχεια οι γηπεδούχοι ισοφάρισαν και στην επανάληψη, στο 47’ το Μεγάλο Ελευθεροχώρι με τον Τάμπλη κατάφερε να πάρει τη νίκη.\nΣτο 20’ ο Λυμπίκης Α. με ένα δυνατό σουτ από το κέντρο στο αριστερό «γάμα» του τέρματος έκανε το 0-1. Ο ίδιος παίκτης στο 35’ έκανε ένα ωραίο σουτ, απέκρουσε ο τερματοφύλακας.\nΣτο 47’ δυνατό συρτό σουτ έξω από την μεγάλη περιοχή, ο Τάμπλης έκανε το 1-2. Στο 70’ φάουλ του Παππά, το σουτ απέκρουσε ο τερματοφύλακας.\n*Το ρεπορτάζ για την ομάδα του Όλυμπου Καρυάς αν και προσπαθήσαμε πολύ δεν καταφέραμε να βρούμε τον προπονητή ή κάποιον παράγοντα για να μας το δώσει. Λυπούμαστε πολύ που αδικούμε τους παίκτες που αγωνίστηκαν.\nΘύελλα Μεγάλου Ελευθεροχωρίου: Γιαννάκος, Τάμπλης (51’ Γραμμένος Β.), Γεωργάκης, Μητούλας, Λυμπίκης Α., Παππάς, Βαλιάκος Α. (87΄Βαλιάκος Π.), Ξεφτέρης, Σαπουνάς, Βαλιάκος Μ., Κόσυβας (45’ Παναγιώτου).\nΔιαιτητική τριπλέτα: Κεραμίδας Ν., Πρακατές Σ., Σουλιώτης Ν.


«Απίθανο να νικήσουμε» | Onsports.gr\nhome ΠοδόσφαιροΕυρώπη«Απίθανο να νικήσουμε» Κοινοποιήστε\n«Απίθανο να νικήσουμε»\tΣυντάκτης: Παναγιώτης Τζαμπαζλής Δημοσίευση: Παρασκευή, 21 Ιανουαρίου 2011 22.30\nΟ πρόεδρος της Σανταντέρ δεν έχει καμία ελπίδα για να επικρατήσει η ομάδα του, των «μπλαουγκράνα».\tΣτο «Καμπ Νου» αγωνίζεται το Σάββατο η Σανταντέρ απέναντι στην Μπαρτσελόνα. Ο πρόεδρος του συλλόγου, Μίγκελ Άνχελ Ρεβίγια, τόνισε ότι δεν μπορεί η ομάδα του να επικρατήσει της Μπαρτσελόνα. «Μόνο αν έχουν φάει άσχημα μπορούμε να κερδίσουμε την Μπαρτσελόνα», είπε χαριτολογώντας και συνέχισε. «Είναι απίστευτη ομάδα, Δεν γίνεται να κερδίσουμε». Σχετικά με την υπόθεση πώλησης της ομάδας τόνισε. «Την Δευτέρα περιμένουμε τον Ινδό, Σιέντ Αλί Αχσάν. Το μόνο που μένει είναι να πληρώσει για να του παραχωρήσουμε την ομάδα». Κατηγορία: Ευρωπαϊκά Πρωταθλήματα


Ο Βελλίκης Φιντίας υποψήφιος Δήμαρχος Αμφίπολης - Ανεξάρτητος-νέα του ν. Σερρών Ο Βελλίκης Φιντίας υποψήφιος Δήμαρχος Αμφίπολης - Ανεξάρτητος-νέα του ν. Σερρών\nBy ανεξάρτητος on 9 Μαρτίου 2014 Δεν επιτρέπεται σχολιασμός στο Ο Βελλίκης Φιντίας υποψήφιος Δήμαρχος Αμφίπολης\nη συνέλευση ψήφισε και αποφάσισε ομόφωνα την επιλογή του κ.Βελλίκη Φιντία για τη θέση του υποψήφιου δημάρχου με την παράταξη «ΑΛΛΟΣ ΔΡΟΜΟΣ για την τοπική αυτοδιοίκηση» για τον Δήμο Αμφίπολης\nΤο Σάββατο 8 Μαρτίου 2014, στο Ροδολίβος, τα μέλη της δημοτικής κίνησης «ΑΛΛΟΣ ΔΡΟΜΟΣ για την τοπική αυτοδιοίκηση» του Δήμου Αμφίπολης πραγματοποίησαν γενική συνέλευση με θέμα την ανάδειξη του επικεφαλής της δημοτικής παράταξης και τον προγραμματισμό της δράσης μας για το επόμενο διάστημα.\nΜετά από συζήτηση επί των προτάσεων, η συνέλευση ψήφισε και αποφάσισε ομόφωνα την επιλογή του κ.Βελλίκη Φιντία για τη θέση του υποψήφιου δημάρχου με την παράταξη «ΑΛΛΟΣ ΔΡΟΜΟΣ για την τοπική αυτοδιοίκηση» για τον Δήμο Αμφίπολης.\nΟ Βελλίκης Φιντίας είναι από τα ιστορικά στελέχη της Αριστεράς σε πανελλήνιο επίπεδο. Υπήρξε από τους πρωτεργάτες των αγώνων του 15% για την παιδεία και του 114 για την Δημοκρατία (πρόεδρος της ΔΑΣ 114) στην βόρεια Ελλάδα. Μέλος της Κ.Ε. της ΕΦΕΕ του συντονιστικού κλιμακίου του πανεπιστημίου Θεσσαλονίκης .\nΙδρυτικό στέλεχος του ΚΚΕ εσωτερικού και μέλος Κ.Ε. σ’ όλη τη διάρκεια του. Μέλος του εκτελεστικού γραφείου της ΕΑΡ. Γραμματέας της οργάνωσης Κεντρικής Μακεδονίας ΕΑΡ. Βουλευτής του ενιαίου Συνασπισμού στο νομό Σερρών το έτος 1989-1990. Από τα ιδρυτικά μελή της ανανεωτικής πτέρυγας του ΣΥΝ. Συνταξιούχος δικηγόρος\nΌπως αναφέρουν στην ανακοίνωσή τους μετά το πέρας της συνέλευσης:\n«Καλούμε όλους τους δημότες, που συμφωνούν με την ιδρυτική μας διακήρυξη, να στηρίξουν και πλαισιώσουν αυτή την προσπάθεια ενεργά, έτσι ώστε να διαμορφώσουμε μαζί ένα δυναμικό ψηφοδέλτιο και ένα πρόγραμμα δια τον δήμο, όπου η συμμετοχή της κοινωνίας, η δημοκρατία και η διαφάνεια θα έχουν τον πρωταρχικό λόγο».\nΣτην διακήρυξη τους η κίνηση «ΑΛΛΟΣ ΔΡΟΜΟΣ για την τοπική αυτοδιοίκηση» αναφέρει:\nΔημότες και κάτοικοι του Δήμου Αμφιπόλης,\nη πρωτοβουλία για τη συγκρότηση της κίνησης ο «ΑΛΛΟΣ ΔΡΟΜΟΣ για την Τοπική Αυτοδιοίκηση», δεν έρχεται σαν «από μηχανής θεός» για να επιλύσει τα προβλήματα του Δήμου μας με έτοιμες συνταγές.\nΕίναι μια πρωτοβουλία, ύστερα από ώριμη σκέψη, για να διαμορφώσουμε, από κοινού, ένα πρόγραμμα στη βάση των νέων συνθηκών, να βάλουμε προτεραιότητες, να αναδείξουμε και να μελετήσουμε τα προβλήματα και να επεξεργαστούμε λύσεις.\nO “Καλλικράτης» και η μνημονιακή πολιτική των τελευταίων χρόνων επέβαλε μια αντιδημοκρατική, συγκεντρωτική μεταρρύθμιση στην τοπική αυτοδιοίκηση, με κύριο στόχο την εφαρμογή των νεοφιλελευθέρων κατευθύνσεων που έχουν σαν άξονα το «λιγότερο κράτος» και τη μείωση των θεσμοθετημένων πόρων.\nΜε την υποχρηματοδοτηση (μείωση κονδυλίων κατά 60%) η Τοπική Αυτοδιοίκηση οδηγείται σε μαρασμό και σε πλήρη, σχεδόν, αδυναμία να στηρίξει κοινωνικές δομές και υπηρεσίες. Όπως: βρεφονηπιακοί και παιδικοί σταθμοί, ΚΑΠΗ, πρόγραμμα «Βοήθεια στο σπίτι», κλπ. καθώς και προγράμματα για ασθενέστερους, οικονομικά, συμπολίτες μας.\nΤο καθεστώς επιτροπείας της τρόικας και η κυβέρνηση έχουν δρομολογήσει την ιδιωτικοποίηση και τη μεταφορά των δημοτικών υπηρεσιών σε μεγάλες εταιρείες (όπως πχ η διαχείριση απορριμμάτων της Περιφερειακής Ενότητας Σερρών), με συνέπεια τη μεγαλύτερη οικονομική επιβάρυνση των πολιτών και την υποβάθμιση της ποιότητας της ζωής τους.\nΣαν δημότες και κάτοικοι του Δήμου Αμφιπολης, πιστεύουμε ότι πρέπει να απαντήσουμε σ’αυτές τις πολιτικές με μια άλλη εναλλακτική πρόταση για την τοπική αυτοδιοίκηση.\nΜια πρόταση που θα έχει σαν στρατηγικό στόχο και κατεύθυνση μια σύγχρονη και δημοκρατική αποκέντρωση του κράτους. Τη δημιουργία μιας αυτοδιοίκησης, ως λαϊκό κοινωνικό θεσμό, φορέα κοινωνικής και οικονομικής ανάπτυξης, ουσιαστικής κοινωνικής συμμετοχής και διαφάνειας.\nΜια αυτοδιοίκηση που θα διασφαλίζει την ποιότητα ζωής όλων των πολιτών και θα αποτελεί\nένα δίχτυ ασφάλειας για όλη την κοινωνία.\nΚαλούμε τους συνδημότες μας να διαμορφώσουμε μαζί αυτή την πρόταση για τον δήμο μας, γιατί πιστεύουμε πως είναι στο χέρι μας να δημιουργήσουμε μια Αυτοδιοίκηση με συμμέτοχη της κοινωνίας και με επίκεντρο την ίδια την κοινωνία.\nΕμείς προτείνουμε εν όψει των επικείμενων αυτοδιοικητικών εκλογών τους προγραμματικούς μας στόχους που είναι:\n1.Ισχυροποιηση της Αυτοδιοίκησης ως τοπικής εξουσίας. Αυτό συνδέεται με την μεταφορά κονδυλίων από την κεντρική εξουσία και την κατάργηση του «Καλλικράτη».\n2..Αναπτυξη και επέκταση βιώσιμων δομών κοινωνικής φροντίδας με τη λειτουργία προγραμμάτων για τους κοινωνικά αδύνατους συμπολίτες μας.\n3. Ακόμη στοχεύουμε σε μια Αυτοδιοίκηση που\nθα ταυτίζεται με τους δημότες και θα αντλεί δύναμη από την συμμετοχή τους\nδεν θα συμμορφώνεται προς τις υποδείξεις της τρόικας\nθα οργανώνει σε εξουσία τη λαϊκή θέληση, όπως αυτή θα εκφράζεται σε ανοιχτές, δημοκρατικές διαδικασίες\nθα αναδείξει το νέο στη θέση του παλιού, το δημοκρατικό στη θέση του αυταρχικού, το ριζοσπαστικό στη θέση του γραφειοκρατικού, το άφθαρτο στη θέση του φθαρμένου.\n4.Κυρια όπλα μας είναι η αντίσταση στην ιδιοτέλεια, στους παραγοντισμούς, στο ψέμα, στους εκβιασμούς, προβάλλοντας μια άλλη αξία και ηθική, μια άλλη αισθητική για την Τ.Α. και τη δημοκρατία.\n5.Βασικη μας αρχή είναι η συμπόρευση με πολίτες τίμιους, άφθαρτους, αποφασισμένους να συμβάλουν σε μια τέτοια προσπάθεια.\n6.Οικολογικη προστασία και αειφόρος ανάπτυξη.\n7.Κατοχυρωση θεσμών διαβούλευσης των κατοίκων (όπως καθιέρωση δημοψηφισμάτων), για την διαμόρφωση των δημοτικών πολιτικών και τον έλεγχο εφαρμογής τους.\n8.Διαφανεια και δημόσιος έλεγχος με την εκλογή επιτροπών έλεγχου από τους κατοίκους κάθε δημοτικού διαμερίσματος.\n9. Σύμφωνα με τα παραπάνω καθίσταται αναγκαία η δημιουργία νέου αυτοδιοικητικού χάρτη, με λόγο στις τοπικές Κοινωνίες, για τα του οίκου τους και ως εκ τούτου είναι ξεπερασμένοι οι Καλλικρατικοί Δήμοι.\n10.Στο Δήμο .Αμφιπόλης υπάρχουν 14 χωριά, το καθένα με την ιστορική του διαδρομή και προσφορά στο οικονομικό και πολιτιστικό γίγνεσθαι της περιοχής. Προτεραιότητα στις επιλογές μας είναι ο σεβασμός στις ιδιαιτερότητες του κάθε χωριού και η ανάδειξη τους.\nΕνδεικτικά, επισημαίνουμε σαν βάση για την διαμόρφωση ενός ολοκληρωμένου προγράμματος για την επόμενη τετραετία, τα εξής:\nΠαιδεία. Ορθολογική κατανομή των σχολείων Δημοτικών, Γυμνασίων και Λυκείων, με γνώμονα την παροχή υψηλής ποιότητας εκπαίδευσης και όχι με «τοπικιστικά» κριτήρια. Επίλυση του ζητήματος της δωρεάν μεταφοράς των μαθητών με μέσα του δήμου.\nΥποδομές. Βελτίωση και ολοκλήρωση των υποδομών με τη διαμόρφωση ολοκληρωμένων προτάσεων με τη συμμετοχή των κατοίκων για την διαχείριση και αξιοποίηση των κονδυλίων της περιφέρειας και των προγραμμάτων ΕΣΠΑ,με προτεραιότητα την κοινωνική συνοχή και απασχόληση.\nΑξιοποίηση του έμψυχου και υλικοτεχνικού δυναμικού για την υλοποίηση έργων. Εκμετάλλευση ΑΠΕ για την λειτουργία σχολείων υπηρεσιών κλπ, για την εξοικονόμηση ενέργειας και πόρων.\nΔιαχείριση απορριμμάτων από το δήμο και όχι ανάθεση σε ιδιώτες. Ολοκληρωμένη πρόταση για την μείωση απορριμμάτων και την ανακύκλωση με την διαλογή στην πηγή, επαναχρησιμοποίηση υλικών και κομποστοποιηση, με άπλες αποκεντρωμένες εγκαταστάσεις μικρού η μεσαίου μεγέθους.\nΑνυποχώρητη προσπάθεια για την διατήρηση και σωστή λειτουργία του Κέντρου Υγείας και αγροτικών ιατρείων σε κάθε χωριό, έτσι ώστε κάθε κάτοικος να έχει την πρωτοβάθμια περίθαλψη που του αξίζει.\nΈνταξη των κοινωνικών δομών και υπηρεσιών στον σκληρό πυρήνα των αρμοδιοτήτων της αυτοδιοίκησης (ΚΑΠΗ, Φροντίδα στο σπίτι, βρεφονηπιακοί σταθμοί κλπ).\nΓεωργία-κτηνοτροφία. Στήριξη των αγροτών με σχέδιο αναδιάρθρωσης των αγροτικών καλλιεργειών. Εκμετάλλευση αδιάθετων γαιών και διάθεση τους σε άκληρους και νέους αγρότες.\nΔημιουργία Κέντρου πληροφόρησης για ζητήματα αφορούν αγρότες και κτηνοτρόφους\nΕνθάρρυνση για την δημιουργία συνεταιρισμών για την τυποποίηση και διάθεση τοπικών αγροτικών και κτηνοτροφικών προϊόντων.\nΕλεύθεροι επαγγελματίες. Παρεμβάσεις και στήριξη της τοπικής αγοράς και των ελευθέρων επαγγελματιών, με βάση τις δικές τους προτάσεις και τις ιδιαιτερότητες της περιοχής μας.\nΤουρισμός. Αξιοποίηση των συγκριτικών πλεονεκτημάτων της περιοχής για ήπια τουριστική ανάπτυξη.\nΟρεινός όγκος Παγγαίου, Αρχαιολογικός χώρος Αμφιπόλης, Στρυμόνας, Φαράγγι Αγγιτη, παράλια και λιμάνι Κερδυλλιων, Μοναστήρια είναι από μόνα τους στοιχεία για την ανάδειξη του Δήμου σε τουριστικό προορισμό.\nΑθλητισμός-Πολιτισμός. Ο αθλητισμός και ο πολιτισμός, όχι μόνο δεν είναι «περιττή» πολυτέλεια σε καιρό κρίσης, αντίθετα είναι αναγκαίο κοινωνικό αγαθό μαζί με την παιδεία και την υγεία.\nΓι’ αυτό είναι απαραίτητη η υποστήριξη όλων των συλλόγων αθλητικών, πολιτιστικών, μουσικών, χορευτικών κλπ. Στήριξη και ενίσχυση των φιλαρμονικών. Αναβάθμιση του Φεστιβάλ Αμφίπολης. Ενίσχυση και λειτουργία βιβλιοθηκών\nΔημότες του Δ.Αμφιπολης,\nΗ πρωτοβουλία «ΑΛΛΟΣ ΔΡΟΜΟΣ για την τοπική Αυτοδιοικηση», σας καλεί να πλαισιώσετε και να στηρίξετε αυτή την προσπάθεια έτσι ώστε να επεξεργαστούμε μαζί ένα πρόγραμμα, με στόχο να αναδείξουμε, πως ένας Δήμος με συμμετοχική λειτουργία των κατοίκων του είναι εφικτός._\nΠρωτοβουλία «ΑΛΛΟΣ ΔΡΟΜΟΣ για την τοπική αυτοδιοίκηση»\nΑμφίπολη, Βελλίκης Φιντίας, υποψήφιος Δήμαρχος\nΟ Βελλίκης Φιντίας υποψήφιος Δήμαρχος Αμφίπολης added by ανεξάρτητος on 9 Μαρτίου 2014


Ο μεγαλύτερος σεισμός της Φλώρινας – Τα δεδομένα, τα Fake News και το μετά… – ΗΧΏ Φλώρινας\nΆρθρο του Ηλία Ιωαννίδη\nΑυτό που ζήσαμε στη Φλώρινα τις τελευταίες ημέρες ήταν πραγματικά πρωτόγνωρο. Όχι τόσο για την ένταση του σεισμού, καθώς στην Ελλάδα ως σεισμογενής χώρα έχουμε συχνά τέτοια φαινόμενα, αλλά για την αισθητότητά του σε όλο του το φάσμα. Μεγάλο ρόλο σε αυτό έπαιξε η απόσταση του από την πόλη, με την εστία του στα δέκα χιλιόμετρα και το επίκεντρο στα δύο!\nΤα ρήγματα της Φλώρινας είχαν ενεργοποιηθεί ξανά το 2013, όπου το δυτικό της πόλης (προς Σίμο Ιωαννίδη) είχε δώσει αρκετούς συνεχόμενους σεισμούς (πάνω από 2.000), μικρού έως μέτριου μεγέθους, με τους δύο μεγαλύτερους να είναι της τάξης των 3,8 και 4,2 ρίχτερ αντίστοιχα. Είναι όμως η πρώτη φορά, σύμφωνα με τα ιστορικά καταγεγραμμένα δεδομένα, που ένας σεισμός έντασης 5,3 (ή 5,4) ρίχτερ γίνεται με επίκεντρο την πόλη της Φλώρινας!\nΌλοι οι μεγάλοι σεισμοί που μας έχουν τρομάξει κατά καιρούς, έχουν πραγματοποιηθεί στην ευρύτερη περιοχή, από την Κοζάνη μέχρι τις γειτονικές χώρες, όπου είχαν μεν μεγαλύτερα μεγέθη, αλλά δεν ήταν «κάτω από τα πόδια μας» και γίνονταν αισθητοί μόνο οι μεγάλοι μετασεισμοί, με μικρότερη ένταση σε εμάς. Τώρα νιώσαμε τον κάθε μεγάλο ή μικρό μετασεισμό κάθε λίγα λεπτά, γιατί είναι ακριβώς από κάτω μας. Το γεγονός αυτό προκάλεσε και το χαρακτηριστικό ανατριχιαστικό «βουητό» που συνοδεύει τους σεισμούς (όπως και το 2013), καθώς σε τόση κοντινή απόσταση και μικρό εστιακό βάθος, μεγάλο μέρος της ενέργειας που εκλύετε μεταφέρετε στην ατμόσφαιρα και ακούγεται ο συγκεκριμένος ήχος. Με λίγα λόγια, αν σε ένα σεισμό ακούμε έντονη βοή, το υπόκεντρο και το επίκεντρό του είναι πολύ κοντά.\nΤα ρολόγια στη Φλώρινα έδειχναν 23:44 την Κυριακή 9 Ιανουαρίου 2022, όταν ένα ξαφνικό βουητό έφερε σχεδόν ταυτόχρονα ένα απίστευτο τράνταγμα και δυνατές δονήσεις, που ξάφνιασαν τον κόσμο ο οποίος βγήκε έντρομος στους δρόμους και τα πεζοδρόμια. Οι σειρήνες από τα αυτοκίνητα έσπασαν τη σιωπή της νύχτας, σε ένα σκηνικό βγαλμένο από ταινία. Ήταν σεισμός 5,3 της κλίμακας ρίχτερ, με χαμηλό εστιακό βάθος κοντά στα 10-14 χιλιόμετρα, έντονη επιτάχυνση γύρω στο 0,14g και επίκεντρο 2 χιλιόμετρα βόρεια από την πόλη της Φλώρινας. Ακολούθησαν πολύ γρήγορα, μέσα στο πρώτο δεκάλεπτο τρεις δυνατοί μετασεισμοί: 3,1 – 3,6 & 4,2 ρίχτερ που προκάλεσαν ακόμα μεγαλύτερη ανησυχία και φόβο. Ξαφνικά η πόλη είχε τέτοια κίνηση στους δρόμους, που ήταν διάχυτο στην ατμόσφαιρα πως κάτι πολύ σοβαρό είχε συμβεί. Οι κάτοικοι άργησαν πολύ να ξαναμπούν στα σπίτια τους, μετά από αρκετές ώρες, ενώ πολλοί ήταν αυτοί που έμειναν στα αυτοκίνητά τους όλη τη νύχτα. Ήταν ένα εφιαλτικό βράδυ, με δεκάδες μετασεισμούς που συνοδεύονταν πάντα από το περίφημο «βουητό». Λίγοι θα έκλεισαν μάτι και ίσως τις πρώτες πρωινές ώρες.\nΤο χειρότερο περιστατικό εκείνης της βραδιάς, που αύξησε στο μέγιστο τον τρόμο του κόσμου, ήταν το γεγονός πως κάποιος ή κάποιοι συμπολίτες μας, θέλησαν να «παίξουν» με τον φόβο του κόσμου, κυκλοφορόντας ψευδείς ειδήσεις πως θα γίνει νέος μεγαλύτερος σεισμός μέχρι και 7 ρίχτερ, ακριβώς στις 2:30. Για να γίνουν πιο πειστικοί μάλιστα και να σπείρουν τον πανικό, είπαν πως η Πολιτική Προστασία ήταν αυτή που ενημέρωσε την πυροσβεστική και ότι από εκεί το ακούσανε. Φυσικά η είδηση κυκλοφόρησε σαν αστραπή μέσα στη νύχτα, αφήνοντας πολλούς συμπολίτες μας στους δρόμους. Η εικόνα μιας έντρομης μάνας που είχε το μωρό της τυλιγμένο με κουβέρτα, να κάθονται σε ένα παγκάκι μέσα στο κρύο σε προχωρημένη ώρα, ακόμα με στοιχειώνει. Όσοι βέβαια γνώριζαν πως ο σεισμός είναι ένα φυσικό φαινόμενο που δεν μπορεί να προβλεφθεί (παρά τις έρευνες και προσπάθειες που γίνονται και με «ελληνικό χρώμα» με τη μέθοδο ΒΑΝ – ανίχνευση των σεισμικών ηλεκτρικών σημάτων) και δεν έχει γίνει ποτέ στην παγκόσμια ιστορία (τουλάχιστον με ακρίβεια), πόσο μάλλον και σε συγκεκριμένη ώρα, δεν ανησύχησαν ιδιαίτερα. Αλλά μέσα στον πανικό ήταν φυσιολογικό οι περισσότεροι να πανικοβληθούν χωρίς καθαρή σκέψη εκείνες τις ώρες.\nΕίναι ένα περιστατικό που έχει γίνει και στο παρελθόν στην πόλη μας, όταν κάπου την δεκαετία του ’80, μια βραδιά κυκλοφόρησε φήμη για επικείμενο σεισμό τεραστίων διαστάσεων. Η φήμη εξαπλώθηκε αμέσως με τον κόσμο να χτυπάει μέσα στα μεσάνυχτα τα θυροτηλέφωνα των γειτόνων σε όλες τις πολυκατοικίες, ενημερώνοντας τον κόσμο να βγει από τα σπίτια. Με τα παιδιά αγκαλιά και κουβέρτες, μπήκαμε στα αυτοκίνητα και πήγαμε σε ανοιχτούς χώρους, περιμένοντας μέχρι το πρωί έναν σεισμό που φυσικά δεν ήρθε ποτέ…\nΒέβαια υπάρχει και το ενδεχόμενο η Πολιτική Προστασία να έστειλε όντως μήνυμα, με οδηγίες σε περίπτωση επικείμενου σεισμού και αυτό κάποιος συμπολίτης μας να το «εξέλαβε» πως θα γίνει νέος σεισμός. Το θέμα είναι ότι ταλαιπωρήθηκε πολύς κόσμος και αν έγινε από κάποιον εσκεμμένα, είναι ανήθικο και κατάπτυστο, με την εικόνα της τρομοκρατημένης μάνας και του μωρού να είναι συνέχεια στο μυαλό μου…\nΗ επόμενη μέρα βρήκε την πόλη «όρθια», με αρκετές αλλά μικρές υλικές ζημιές (πτώσεις πετρωμάτων, σοβάδων, κεραμιδιών, καμινάδων) και ρωγμές σε πολλά κτίσματα, αλλά χωρίς κανέναν τραυματισμό και φυσικά θάνατο. Το νοσοκομείο (που εκκενώθηκε άμεσα το βράδυ) δέχτηκε μόνο δύο περιστατικά προληπτικά, με έντονες ταχυπαλμίες, πιθανότητα από κρίση πανικού. Ο κόσμος άρχισε να μετράει τις πληγές που άφησε πίσω ο εγκέλαδος περισσότερες ψυχικές παρά υλικές, καθώς ο «χορός των ρίχτερ» συνεχιζόταν κάθε λίγα λεπτά, χωρίς σταματημό, με μια πολύ έντονη μετασεισμική ακολουθία.\nΗ τοπική αυτοδιοίκηση λειτούργησε άμεσα, έκλεισε πολύ σωστά τα σχολεία για προληπτικούς λόγους και λόγους ασφαλείας και διέθεσε το χώρο του κλειστού γυμναστηρίου για όσους πολίτες επιθυμούσαν να διανυκτερεύσουν εκεί. Επίσης έφερε σύντομα τα κλιμάκια των μηχανικών της Γενικής Διεύθυνσης Αποκατάστασης Επιπτώσεων Φυσικών Καταστροφών του Υπουργείου Υποδομών, για αυτοψίες σε οικήματα όπου έχουν παρατηρηθεί ζημιές. Μάλιστα, πέτυχαν το πολύ σπουδαίο να κηρυχτεί η Π.Ε. Φλώρινας σε κατάσταση εκτάκτου ανάγκης. Επίσης, το επόμενο βράδυ που ήρθε η έντονη χιονόπτωση (Κακοκαιρία «Διομήδης»), οι μηχανισμοί λειτούργησαν άψογα και οι δρόμοι έμειναν ανοιχτοί. Το μόνο παράπονο από την τοπική αυτοδιοίκηση, είναι η ελλιπής δημόσια ενημέρωση προς τους πολίτες για την εξέλιξη των φαινομένων, πράγμα που έπρεπε να απαιτούν από τους ειδικούς σε καθημερινή βάση (μια πρώτη προσπάθεια ενημέρωσης, έγινε από τον Δήμο Φλώρινας στις 14/1 με ενημέρωση από τον κ.Λέκκα).\nΣτα περισσότερα σημεία, το σύνολο των ειδικών επιστημόνων, συμφώνησε για τον σεισμό της Φλώρινας. Μίλησαν για έναν επιφανειακό σεισμό, μεσαίου μεγέθους, με πολύ πλούσια μετασεισμική ακολουθία, γεγονός που τους οδήγησε στη άποψη πως πρόκειται πιθανότατα για τον κύριο σεισμό. Ήταν ένας σεισμός 5,3 της κλίμακας ρίχτερ (η οποία μετρά την ενέργεια που απελευθερώνεται) σύμφωνα με το Αστεροσκοπείο Αθηνών, ίσως λίγο μεγαλύτερος (5,4 ή 5,5) σύμφωνα με διεθνή κέντρα και της τάξης 5 με 6 της κλίμακας Μερκάλι (η οποία μετράει επιπτώσεις ενός σεισμού σε μια δεδομένη περιοχή). Μέχρι και τις 12 Ιανουαρίου, σε περίπου τρία εικοσιτετράωρα, το Εθνικό Δίκτυο Σεισμογράφων έχει καταγράψει 123 μετασεισμούς, γεγονός που υποδεικνύει ότι πιθανώς να έχουμε μια ομαλή εξέλιξη της ακολουθίας. Από τους μετασεισμούς αυτούς, 23 είχαν μέγεθος Μ≥3.0 και τρεις Μ≥4.0. Ο μεγαλύτερος μέχρι στιγμής (μέχρι και 12/1) μετασεισμός, μεγέθους Μ=4.3 σημειώθηκε στις 11 Ιανουαρίου, στις 17:14 ώρα Ελλάδος (15:14 UTC). Τα επίκεντρα της σεισμικής ακολουθίας ευθυγραμμίζονται σε ΒΒΑ-ΝΝΔ διεύθυνση.\nΟι σεισμολόγοι έδωσαν ιδιαίτερη έμφαση στην ομαλότητα της ακολουθίας και πόσο σημαντική ήταν στην εκτόνωση του φαινομένου. Οι μικρές διαφωνίες που υπήρξαν στις απόψεις των ειδικών, ήταν κυρίως για το ακριβές επίκεντρο του σεισμού (βόρεια προς Πρώτη-Κλαδοράχη-Κλεινές ή δυτικά της Φλώρινας προς Σίμο Ιωαννίδη-Άλωνα) και αν το ρήγμα αυτό είναι γνωστό ή «αχαρτογράφητο». Σύμφωνα με το Γεωδυναμικό Ινστιτούτο (gein.noa.gr) ο σεισμός ήταν 5,3 και έγινε 2 χλμ Δυτικά της Φλώρινας (στο πάρκο κυκλοφοριακής αγωγής). Αξίζει να σημειώσουμε, πως η πρώτη εκτίμηση που βγήκε από το Ινστιτούτο στα πρώτα πέντε λεπτά μετά τον σεισμό, τον έδινε 5,4 ρίχτερ βόρεια της Φλώρινας (προς Κλαδοράχη), ενώ αργότερα ήρθε η αναθεωρημένη αποτύπωση με επίκεντρο την περιοχή Αγίου Νικολάου. Σύμφωνα με το Εργαστήριο Σεισμολογίας του Πανεπιστημίου Αθηνών (geophysics) ο σεισμός ήταν 5,4 και έγινε 10 χλμ βόρεια της Φλώρινας (Κλεινές). Ο Οργανισμός Αντισεισμικού Σχεδιασμού και Προστασίας (oasp.gr ) έδωσε τον σεισμό 5,4 ρίχτερ στα 3 χλμ δυτικά της Φλώρινας (Εργατικές Αγίου Μηνά). Ο σεισμολογικός σταθμός του ΑΠΘ (geophysics.geo.auth), έδωσε τον σεισμό 5,2 ρίχτερ, 3 χλμ βόρεια, ανάμεσα σε Φλώρινα και Πρώτη. Σύμφωνα με το Ευρωπαϊκό-Μεσογειακό Σεισμολογικό Κέντρο (EMSC), ο σεισμός ήταν της τάξεως 5,5 ρίχτερ, 3 χλμ βόρεια της Φλώρινας (προς την Πρώτη). Τέλος, σύμφωνα με την πανεπιστημιακή ερευνητική κοινοπραξία IRIS (Incorporated Research Institutions for Seismology), ο σεισμός ήταν 5,5 ρίχτερ στα 7-8 χλμ βόρεια της Φλώρινας κοντά στις Κλεινές.\nΌλοι πάντως οι ειδικοί επιστήμονες, σε γενικές γραμμές, ανέφεραν πως η δυναμική της περιοχής δεν μπορεί να δώσει πολύ μεγάλους σεισμούς. Σχετικά μεγάλη όμως ήταν η επιτάχυνση του σεισμού (ουσιαστικά είναι ο ρυθμός με τον οποίο μεταφέρεται η σεισμική δύναμη στις κατασκευές από την απότομη κίνηση του εδάφους), καθώς έφτασε τα 0,14g οριζόντια και 0,22g κάθετα (το «τράνταγμα» που νιώσαμε επειδή ο σεισμός ήταν ακριβώς από κάτω), την ώρα που η τιμή του αντισεισμικού κανονισμού είναι στα 0,16g για την οριζόντια επιτάχυνση στην περιοχή της Φλώρινας (παράδειγμα στην Κεφαλονιά η αντίστοιχη τιμή είναι στα 0,36g). Ουσιαστικά η επιτάχυνση έφτασε κοντά στα όρια που θα μπορούσε να προκαλέσει σοβαρές ζημιές σε κτίρια. Είναι η μονάδα που ενδιαφέρει τους μηχανικούς περισσότερο από τα ρίχτερ, καθώς αυτή δείχνει την καταπόνηση που έχουν δεχτεί τα κτίσματα.\nΟρισμένοι ειδικοί, τόνισαν την αναγκαιότητα να εγκαταλειφθούν όσα (παλιά κυρίως) σπίτια δείχνουν να έχουν σοβαρές ζημιές μέχρι να ελεγχθούν, καθώς σε περίπτωση ενός δυνατού μετασεισμού υπάρχει πάντα και ο κίνδυνος κατάρρευσης. Σε γενικές γραμμές πάντως, σύμφωνα με τον νέο αντισεισμικό κανονισμό, τα νεότερα κτίσματα έχουν γίνει με τους Ευρωπαϊκούς αντισεισμικούς κώδικες και θεωρούνται ασφαλή (παρά τις ρωγμές που πιθανόν εμφανίστηκαν στα τοιχία), σύμφωνα πάντα με την σεισμικότητα της περιοχής.\nΟι δηλώσεις των ειδικών και οι πρώτες τους εκτιμήσεις\nΟ διευθυντής του Γεωδυναμικού Ινστιτούτου καθηγητής Άκης Τσελέντης δήλωσε: «Η έντονη μετασεισμική δραστηριότητα που υπάρχει μετά τα 5,3 Ρίχτερ στη Φλώρινα δείχνει ότι βαίνει ομαλά η σεισμική ακολουθία «και αυτό μας κάνει όλο και πιο πολύ να πιστεύουμε ότι αυτός ήταν ο κύριος σεισμός». Προειδοποίησε ότι επειδή το εστιακό βάθος του σεισμού ήταν μικρό η ακολουθία θα συνεχιστεί για αρκετό καιρό «ακόμα για ημέρες, πιθανόν και εβδομάδες». Πρόσθεσε ότι η πιθανότητα για μεγαλύτερο σεισμό είναι πολύ μικρή και πως η αιτία που έγινε τόσο αισθητή η δόνηση είναι γιατί έγινε πολύ κοντά στην πόλη της Φλώρινας. «Είναι ένα ρήγμα δυτικά της Φλώρινας το οποίο δεν ήταν γνωστό, ήταν ένα παρακλάδι του ρήγματος που είναι γνωστό. Αλλά αυτό που με προβληματίζει εμένα είναι χωρίς να θέλω να κινδυνολογήσω είναι ότι είχαμε ένα βεβαρυμμένο ιστορικό στην περιοχή αρκετά χρόνια πριν. Δηλαδή το 1994 είχαμε 5,9 κοντά στα 6 ρίχτερ 40 χλμ από τη Φλώρινα από άλλο ρήγμα», τόνισε ο καθηγητής. Πρόσθεσε ότι η ευρύτερη περιοχή όπως φαίνεται δίνει ισχυρούς σεισμούς αναφέροντας ότι τον Νοέμβριο του 1967 έγινε σεισμός 6,6 ρίχτερ αλλά στα 100 χλμ. Βέβαια, πρέπει να καταλάβουμε ότι η μετασεισμική αυτή ακολουθία θα κρατήσει για καιρό ακόμα μπορεί και κάποιες εβδομάδες, όχι βέβαια με τη συχνότητα που είναι σήμερα και δεν αποκλείεται η πιθανότητα και ενός ισχυρού μετασεισμού 4,9 ίσως και 5 Ρίχτερ. Δεν είναι σίγουρο αλλά μπορεί να γίνει και αυτό». «Οι κάτοικοι πρέπει να λαμβάνουν τα γνωστά μέτρα αντισεισμικής προστασίας. Δηλαδή να αποφεύγουν να περνάνε από παλιά κτήρια. Είδατε τι έγινε στο μουσείο της Φλώρινας, πέσανε σοβάδες από έξω. Είναι πολλά τα παλιά κτήρια που έχουν υποστεί ζημιές.\nΟ κ.Γεράσιμος Χουλιάρας (Διευθυντής ερευνών Γεωδυναμικού Ινστιτούτου Αστεροσκοπείου Αθηνών) τόνισε πως υπήρχε έντονη εκτόνωση τις πρώτες ώρες, με περίπου 30 δονήσεις, με την μεγαλύτερη 4,2 ρίχτερ αμέσως μετά την μεγάλη των 5,4. Αυτό είναι καλό όπως ανέφερε και πρέπει να είναι το αναμενόμενο και επιθυμητό και ελπίζουμε να συνεχιστεί έτσι αυτή η ακολουθία. Το μήκος του ρήγματος δεν είναι τόσο μεγάλο, περιορίζονται οι μετασεισμοί στα 10 χιλιόμετρα ακτίνα. Είναι μια περιοχή που δεν δίνει συχνά σεισμούς. Όσον αφορά την βοή, τόνισε πως είναι κάτι φυσιολογικό σε επιφανειακούς σεισμούς, με μικρό εστιακό βάθος, όσοι βρίσκονται πολύ κοντά να ακούν το βουητό παράλληλα με τον σεισμό.\nΟ κ.Ευθύμης Λέκκας (πρόεδρος ΟΑΣΠ – Οργανισμού Αντισεισμικού Σχεδιασμού και Προστασίας) τόνισε πως αυτός πρέπει να είναι ο κύριος σεισμός, αλλά κρατάμε τις επιφυλάξεις μας γιατί δεν ξέρουμε το ιστορικό της περιοχής. Η μετασεισμική ακολουθία πάλι καλά μέχρι στιγμής. Είχαμε 14 δονήσεις πάνω από τρεις βαθμούς, με μικρό εστιακό βάθος και έγιναν ιδιαίτερα αισθητές, καθώς το γεωτεκτονικό περιβάλλον της Φλώρινας, ευνοεί όλη αυτή την αισθητότητα. Το ρήγμα είναι βόρειο-ανατολικό, νότιο-δυτικό, που ουσιαστικά ξεκινάει από την πόλη της Φλώρινας και φτάνει στα γύρω χωριά της περιοχής. Αυτό το ρήγμα δραστηριοποιήθηκε, όπως και τα άλλα μικρότερα της περιοχής, δίνοντας τη σεισμική ακολουθία. Είναι ένα ρήγμα που δεν είχε δράση στο πρόσφατο παρελθόν, αλλά έχουμε να κάνουμε με μια τεκτονική δομή η οποία δεν μπορεί να δώσει πολύ μεγάλο σεισμό. Βέβαια, στην περιοχή προς τις Πρέσπες και την Οχρίδα το σεισμικό δυναμικό είναι μεγάλο, το οποίο όμως είναι σε ικανοποιητική απόσταση από το συγκεκριμένο ρήγμα. Για το βουητό τόνισε πως σε έναν σεισμό με μικρό εστιακό βάθος, όταν έρχονται τα σεισμικά κύματα στην επιφάνεια είναι φυσιολογικό να συνοδεύονται και από βουητό.\nΟ καθηγητής Φυσικής της Λιθόσφαιρας, Σεισμολογίας και Εφ. Γεωφυσικής του ΑΠΘ κ.Κώστας Παπαζάχος μίλησε για έναν σεισμό 5,4 ρίχτερ πολύ κοντά στην πόλη της Φλώρινας, 1-2 χιλιόμετρα απόσταση, γι’ αυτό και έγινε ιδιαίτερα αισθητός. Υπάρχει μια λογική ακολουθία, αλλά δεν πρέπει να εφησυχάζουμε, γιατί καμιά φορά οι μετασεισμοί κρύβουν και δυσάρεστες εκπλήξεις. Ο σεισμός είχε αρκετά σημαντικές επιταχύνσεις γύρω στο 0,14g οριζόντια και 0,22g κάθετα, την ώρα που η τιμή του αντισεισμικού κανονισμού είναι στα 0,16g για την οριζόντια επιτάχυνση στην περιοχή της Φλώρινας (από το 1995), με τα κτίρια στον συγκεκριμένο σεισμό να δέχονται ισχυρές κινήσεις και πολλά από αυτά, κυρίως τα παλιότερα να βγάζουν κάποιες βλάβες. Ήταν μεν μικρής διάρκειας αλλά με έντονη κίνηση, που συνοδεύτηκε από βοή, καθώς μεγάλο μέρος της ενέργειας μεταφέρετε στην ατμόσφαιρα. Είχε πλούσια μετασεισμική ακολουθία σε ένα ρήγμα γύρω στα 10 με 12 χιλιόμετρα. Σίγουρα η πρώτη εβδομάδα θα έχει αρκετούς μετασεισμούς που θα γίνονται έντονα αισθητοί και με βοή, χωρίς να αποκλείονται και περιπτώσεις μεγάλου μεγέθους, κοντά ή και πάνω από 5 ρίχτερ. Επίσης συχνά θα ακούγεται μόνο η βοή χωρίς να υπάρχει κίνηση. Η κατάσταση δείχνει να εξελίσσετε φυσιολογικά. Η περιοχή της Φλώρινας έχει κάποιες ιδιαιτερότητες, καθώς μπορεί να είναι χαμηλής ή ενδιάμεσης σεισμικότητας, γίνονται δηλαδή πολύ αραιά ισχυροί σεισμοί, μπορεί ανά 200-300 χρόνια, όμως όταν συμβαίνουν η διαχείρισή τους είναι πιο δύσκολη. Τον χειμώνα λόγω του καιρού, αλλά και γιατί γενικά δημιουργείτε η ψευδαίσθηση της αντισεισμικής προστασίας, καθώς δεν γίνονται συχνά σεισμοί και ίσως η τοπική κοινωνία πιαστεί απροετοίμαστη.\nΟ σεισμολόγος κ.Γεράσιμος Παπαδόπουλος τόνισε πως το αισιόδοξο είναι ότι έχουμε αρκετούς μετασεισμούς, με αξιόλογα μεγέθη που έφτασαν και το 4,2. Η περιοχή δίνει σχετικά μικρούς σεισμούς, αλλά δυτικότερα στα 50 χιλιόμετρα στην λίμνη Οχρίδα, το 1911 είχε κάνει μεγάλο σεισμό μεγέθους 6,7 ρίχτερ. Η ευρύτερη περιοχή έχει δώσει μεγάλους σεισμούς, αλλά εδώ δεν μιλάμε για την ίδια εστία, που δεν έχει αυτή την δυναμική.\nΟ σεισμολόγος κ.Αθανάσιος Γκανάς είπε: «Φαίνεται πως είναι ο κύριος σεισμός, έχουμε μια ομαλή εξέλιξη της ακολουθίας με πολλούς μετασεισμούς στον ίδιο εστιακό χώρο, δυτικά και βόρεια της Φλώρινας. Πρόκειται για ένα «τυφλό ρήγμα» που δεν έχει επιφανειακή έκφραση και προσπαθούμε να το συσχετίσουμε με άλλα γνωστά γεωλογικά ρήγματα. Ένας σεισμός μέχρι 5,5 ρίχτερ, θεωρείται μεσαίας δυναμικότητας και φυσιολογικός για την περιοχή, που έχει πολλά μικρά ρήγματα με διεύθυνση βορειο-ανατολική».\nΗ σεισμολόγος του ΑΠΘ κ.Δέσποινα Κεμεντζετζίδου με τη σειρά της αναφέρθηκε σε μια ομαλή εξέλιξη του φαινομένου, τονίζοντας πως η περιοχή δεν έχει δώσει κάποιο μεγαλύτερο σεισμό στο πρόσφατο παρελθόν, υπάρχει μόνο μία καταγραφή το 1709 με έναν σεισμό 6 ρίχτερ 20 χιλιόμετρα νότια της Φλώρινας, ένας «ιστορικός» σεισμός όπως χαρακτηριστικά ανέφερε. Υπήρξαν και άλλοι τρεις σεισμοί ίδιου μεγέθους με αυτόν της Κυριακής, δηλαδή 5,4 ρίχτερ το 1920, το 1958 και το 1994, στα 20 με 30 χιλιόμετρα βόρεια της Φλώρινας. «Δεν φαίνεται πάντως η περιοχή να μπορεί να δώσει κάτι μεγαλύτερο. Έγινε ιδιαίτερα αισθητός γιατί ήταν επιφανειακός και πάρα πολύ κοντά στην πόλη της Φλώρινας, ουσιαστικά κάτω από τα πόδια σας» ανέφερε, αλλά δεν μοιάζει να είναι ιδιαίτερα ανησυχητικός.\nΑφήσαμε για το τέλος τον Φλωρινιώτη καθηγητή σεισμολογίας του ΑΠΘ κ.Θεόδωρο Τσάπανο, έχει ιδιαίτερη βαρύτητα η θέση του, καθώς είναι αυτός που γνωρίζει πολύ περισσότερο από τον καθένα την περιοχή μας, με τις μελέτες που έχει πραγματοποιήσει μαζί με την ερευνητική του ομάδα, στα ρήγματα της Φλώρινας. Στις πρώτες του δηλώσεις είχε τονίσει: «Με τα στοιχεία που έχουμε μέχρι τώρα, φαίνεται αυτός να είναι ο κύριος σεισμός και 10 λεπτά μετά από αυτόν έγινε και ο μεγαλύτερος μετασεισμός 4,2 ρίχτερ». Το επίκεντρο είναι πολύ κοντά στην πόλη της Φλώρινας, ουσιαστικά κάτω από τα πόδια μας. Η εξέλιξη της ακολουθίας έχει μια έντονη σεισμική δράση. Αυτό το φαινόμενο θα κρατήσει κατά την εκτίμηση μου 5-6 εβδομάδες, όπου θα νιώθουν οι συμπατριώτες μου τους σεισμούς αραιότερα και με μικρότερη ένταση. Οι μεγαλύτεροι σεισμοί στην ευρύτερη περιοχή ήταν αυτός της λίμνης Οχρίδας το 1911 μεγέθους 6,7, το 1960 στην Κορυτσά μεγέθους 6,5 ρίχτερ και πιο πρόσφατα το 1994, βορειότερα στο έδαφος των Σκοπίων είχε γίνει ένας σεισμός 6,1 ρίχτερ.\nΌσον αφορά τους μετασεισμούς των επόμενων ημερών ανέφερε: «Έχουν γίνει συνολικά 6 μεγαλύτεροι μετασεισμοί από 3,5 έως 4,3 ρίχτερ, οι οποίοι και αυτοί έχουν τους δικούς τους μικρούς μετασεισμούς. Οπότε όλος αυτός ο συνδυασμός κάνει την έντονη δραστηριότητα, που την νιώθουν πολύ οι Φλωρινιώτες, γιατί είναι τόσο κοντά, σαν να συμβαίνει κάτω από τα θεμέλια του κάθε σπιτιού. Ειδικά στους υψηλούς ορόφους νοιώθουν αρκετά μεγάλο κούνημα, καθώς η οικοδομή λειτουργεί σαν ανάποδο εκκρεμές». Επίσης ανέφερε πως κάποιοι συνάδελφοι του είπαν, πως ο σεισμός έγινε δυτικά της Φλώρινας σε ένα «αχαρτογράφητο» ρήγμα, τονίζοντας πως το ρήγμα αυτό είναι γνωστό, το είχαν βρει αυτός και η ομάδα του στην έρευνα του 2013-14 για την σεισμικότητα εκείνης της εποχής, δημοσιεύοντας μάλιστα και εργασία σε διεθνές περιοδικό με την τοποθεσία και τις διαστάσεις του ρήγματος. «Ο τωρινός σεισμός δεν έγινε σε αυτό το ρήγμα, αλλά σε ένα διπλανό βόρεια της Φλώρινας (προς Κλαδοράχη), γνωστό και αυτό, το οποίο μάζευε για πολύ καιρό ενέργεια και την έδωσε όλη μαζεμένη. Ο κ.Τσάπανος συνέστησε ψυχραιμία, λέγοντας πως τα σπίτια είναι γερά. Τέλος, όσον αφορά τις φήμες για μεγάλο σεισμό, τόνισε πως για να γίνει παράδειγμα ένας σεισμός 7 ρίχτερ, πρέπει να υπάρχει ένα ρήγμα της τάξης των 50 χιλιομέτρων και τέτοιο ρήγμα δεν υπάρχει στον νομό».\nΗ «επαγρύπνηση» (το παράδειγμα της L’ Aquila) και τα προληπτικά μέτρα\nΜπορεί η ακολουθία των μετασεισμών να ήταν η αναμενόμενη και επιθυμητή σύμφωνα με τους ειδικούς, ώστε να αποκλειστεί το ενδεχόμενο ενός μεγαλύτερου σεισμού, γεγονός που καθησυχάζει σε μεγάλο βαθμό τους συμπολίτες μας, αλλά υπήρξαν και οι απόψεις πως δεν πρέπει να «εφησυχάζουμε» σε μεγάλο βαθμό, καθώς η ιστορία της σεισμολογίας κρύβει πάντα «εκπλήξεις». Ίσως έναν πιθανό δυνατό μετασεισμό κοντά στα 5 ρίχτερ το επόμενο διάστημα, όχι απαραίτητα βραχυπρόθεσμα, αλλά και σε ένα εύλογο διάστημα μηνών.\nΤο αναφέρω αυτό, καθώς δεν μπορεί να ξεκολλήσει από το μυαλό μου η περίπτωση του σεισμού της Λ’ Άκουιλα (L’ Aquila) το 2009. Μια μικρή κωμόπολη της κεντρικής Ιταλίας, σε κοιλάδα ορεινού όγκου και υψομέτρου 700 μέτρων (640 έχει η Φλώρινα, όχι ότι παίζει κάποιο ρόλο αυτό) βίωσε κάτι πρωτόγνωρο και εξαιρετικά σπάνιο στην παγκόσμιο ιστορία των σεισμών. Μια περιοχή που έδινε γενικά σεισμούς, για πέντε χρόνια δεν είχε κάνει κανέναν (συσσώρευση ενέργειας), και το 2009 είχε ξεκινήσει να έχει σχεδόν σε καθημερινή βάση μικρούς και μέτριους σεισμούς από τον Ιανουάριο μέχρι την άνοιξη. Το βράδυ της Κυριακής 29 Μαρτίου, σημειώθηκε μια δόνηση 4 Ρίχτερ, προκαλώντας μεγάλη ανησυχία στους κατοίκους της περιοχής. Οι σεισμολόγοι ήταν καθησυχαστικοί, ακόμα και όταν το βράδυ της 6ης Απριλίου (του τραγικού συμβάντος) είχε κάνει δύο αρκετά αισθητούς σεισμούς (περίπου στις 23:30 και 00:30) που πρακτικά «έβγαλαν» τον κόσμο από τα σπίτια τους, θεωρήθηκαν μετασεισμοί από τον 4άρι στις 29 Μαρτίου. Συγκεκριμένα, όταν είχε περάσει ώρα από τον πρώτο και ο κόσμος έμπαινε στα σπίτια του, έγινε ο δεύτερος που οδήγησε πολύ κόσμο στο να σωθεί, βγάζοντας τους ξανά έξω με πολλούς από αυτούς να αποφασίζουν να κοιμηθούν στα αμάξια τους. Τελικά, ξημερώματα 6ης Απριλίου 2009, περίπου στις 03:30 το πρωί (τοπική ώρα), ήρθε ο καταστροφικός σεισμός, μια ισχυρή σεισμική δόνηση 5,9 Ρίχτερ και σε βάθος 10χλμ, η οποία άφησε πίσω της 309 νεκρούς, 1600 τραυματίες, ζημιές σε περισσότερα από 10.000 κτίρια, 70.000 εκδιωγμένους από τα σπίτια τους και περίπου 29.000 αστέγους για μέρες μετά. Η Ιταλία έμελε να ζήσει έναν σεισμό που θα γραφόταν στην ιστορία και θα βύθιζε τη χώρα σε πένθος. Μάλιστα, γι’ αυτόν το σεισμό έγινε το απίστευτο, να καταδικαστούν τα επτά μέλη της «Επιτροπής Μεγάλων Κινδύνων». Δεν καταδικάσθηκαν επειδή δεν προέβλεψαν τον σεισμό, αλλά επειδή καθησύχασαν υπερβολικά τους κατοίκους. Με αυτό το σκεπτικό, το δικαστήριο της Ακουίλα προχώρησε στην τελική καταδίκη σε έξι χρόνια φυλάκισης, των επτά μελών της Επιτροπής Μεγάλων Κινδύνων, όλοι τους σεισμολόγοι και γεωλόγοι. Στις 31 Μαρτίου του 2009 είχαν συνεδριάσει στην Ακουίλα, όπου σημειώνονταν ήδη επί τρεις μήνες πολλές δονήσεις μικρής έντασης. Σύμφωνα με τον δικαστή Μάρκο Μπίλλι, τα μέλη της επιτροπής έστειλαν στους κατοίκους το μήνυμα ότι έπρεπε να μείνουν ήσυχοι καθώς και ότι η σειρά των σεισμικών δονήσεων που ακολούθησαν μετά τον κύριο σεισμό δεν ήταν ανησυχητική. Ο κόσμος δεν απομακρύνθηκε από την περιοχή, έμεινε στα σπίτια του, κι έτσι την νύχτα της 6ης Απριλίου του 2009 ο Εγκέλαδος χτύπησε τραγικά, με 309 νεκρούς. Ανάμεσά τους και ο έλληνας φοιτητής Βασίλης Κουφωλιάς, που κατέρρευσε το κτίριο όπου διέμενε.\nΗ περίπτωση της L’ Aquila είναι εξαιρετικά σπάνια, δεν προσπαθώ να συσχετίσω τις δύο περιπτώσεις (εξάλλου δεν έχουν πολλά κοινά σημεία), καθώς και σύμφωνα με μελέτη του Καθηγητή Δυναμικής Τεκτονικής Εφαρμοσμένης Γεωλογίας Ευθύμη Λέκκα, η ιζηματογενής λεκάνη της L’ Aquila χαρακτηρίζεται από προβληματικές εδαφικές συνθήκες, λιμναία ιζήματα πάχους λίγων εκατοντάδων μέτρων, τα οποία επικάθονται ασύμφωνα του υποβάθρου, προκαλώντας σημαντική ενίσχυση στην εδαφική κίνηση σε χαμηλές συχνότητες. Το δυναμικό των ρηγμάτων της περιοχής εκεί έχει τη δυνατότητα να δώσει σεισμό μεγαλύτερο από 6-6,5 ρίχτερ, ενώ στην δικιά μας περιοχή δεν μπορεί να συμβεί αυτό.\nΤα αναφέρω αυτά, όχι για να κινδυνολογήσω, αλλά να επιστήσω την προσοχή σε όλους τους συμπολίτες μας, να πάρουμε όλα τα απαραίτητα μέτρα, ώστε να είμαστε απολύτως προετοιμασμένοι σε ένα ενδεχόμενο απρόσμενο νέο γεγονός.\nΔεν μένουμε σε σπίτια με σοβαρές ζημιές, φιλοξενούμαστε σε φίλους ή συγγενείς μέχρι να βγει το πόρισμα των ειδικών και όλοι οι υπόλοιποι φροντίζουμε τους χώρους που διαμένουμε, να τους διαμορφώσουμε με τέτοιον τρόπο ώστε να μην γίνουν η «παγίδα» μας. Απομακρύνουμε όλα τα βαριά αντικείμενα από ράφια και ψηλά σημεία, σε χαμηλότερα, ώστε να ελαχιστοποιηθεί η πιθανότητα τραυματισμού και φυσικά δεν καθόμαστε ή κοιμόμαστε ποτέ κάτω από τέτοια σημεία, όπου μπορούν να πέσουν αντικείμενα ή και ψηλά έπιπλα. Ράφια και βιβλιοθήκες πρέπει να είναι καλά στερεωμένα στον τοίχο, ενώ δεν τοποθετούμε ποτέ ψηλά έπιπλα δίπλα στην εξώπορτα, με κίνδυνο να ανατραπούν και να εμποδίσουν την έξοδο. Στερεώστε καλά τα φωτιστικά σώματα και τους ανεμιστήρες οροφής. Η πρόληψη και σε αυτές τις περιπτώσεις μας σώζει από πιθανούς σοβαρούς τραυματισμούς.\nΤέλος, αυτό που θα ζητούσα ως κάτοικος αυτής της πόλης, είναι το να μεριμνήσουν οι τοπικές αρχές ώστε να υπάρχει συχνή και εμπεριστατωμένη ενημέρωση προς τους πολίτες. Θα πρέπει να έρθουν σε επαφή με τους ειδικούς επιστήμονες (όχι με έναν, καθώς οι απόψεις μεταξύ των επιστημόνων όπως διαπιστώσατε από το συγκεκριμένο άρθρο διίστανται, αλλά τουλάχιστον με 3-4 διαφορετικούς), να παίρνουν τα νεότερα δεδομένα και να τα δημοσιοποιούν με κάποια δελτία τύπου στην τοπική κοινωνία. Επίσης θα πρέπει να ζητήσουν εκτενή μελέτη της περιοχής, του ρήγματος και της εξέλιξης του φαινομένου, καθώς έχουν πετύχει ήδη την κήρυξη της Περιφερειακής Ενότητας σε κατάσταση εκτάκτου ανάγκης. Να κυκλοφορήσουν φυλλάδια (ή ηλεκτρονικά δελτία τύπου) για να ενημερώσουν τους πολίτες για το τι πρέπει να κάνουν πριν, κατά τη διάρκεια και μετά από έναν σεισμό. Η πρόληψη σώζει ζωές, η μέριμνα κλείνει απλά πληγές.\nΠροστασία από Σεισμούς:\nΚάτοικος Φλώρινας (Ε.Μ.Φ.Φ.)\nΥ.Γ. 1 – Το παρόν άρθρο δεν εμπεριέχει τις προσωπικές μου απόψεις για το σεισμό της Φλώρινας (πέρα από τις εκκλήσεις προς τις αρχές για συχνή ενημέρωση), είναι μια πολυήμερη και επίπονη εργασία συγκέντρωσης όλων των δεδομένων, από επίσημες και επιστημονικές πηγές, ώστε ο κόσμος να έχει μια πιο «σφαιρική» ενημέρωση γύρω από τον σεισμό.\nΥ.Γ. 2 – Επειδή πολλοί συμπολίτες μου μου ανέφεραν πως «τρόμαξαν» με την αναφορά του γεγονότος της Λ’ Άκουιλα (L’ Aquila) το 2009, γράφω στο άρθρο ρητά πως είναι κάτι πολύ σπάνιο στην παγκόσμια σεισμολογία (σαν να πετυχαίνεις το τζόκερ) και γι’ αυτό έχει γραφτεί στην ιστορία. Δεν μπορούν να συσχετιστούν οι δύο περιπτώσεις με κανένα τρόπο, διαφορετική ήταν η σεισμική συμπεριφορά στη L’ Aquila και τελείως διαφορετική στη Φλώρινα (θα λέγαμε είχε μεγαλύτερο συσχετισμό με την συμπεριφορά η σεισμικότητα του 2013 στο άλλο ρήγμα της Φλώρινας, το δυτικό, παρά τώρα). Τόνισα πως το υπέδαφος εκεί έχει κάποιες ιδιαιτερότητες (όπως ανέφερε σε έρευνα του ο κ.Λέκκας) και γι’ αυτό ήρθαν τα καταστροφικά αποτελέσματα, ενώ δεν συμβαίνει το ίδιο με το υπέδαφος εδώ. Επίσης εκεί η σεισμικότητα και τα ρήγματα είναι μεγαλύτερα, ενώ εδώ δεν μπορεί να δώσει έναν πολύ μεγάλο σεισμό (μπορούμε να πούμε πως ο σεισμός της Κυριακής έφτασε σχεδόν στα ανώτερα όρια που μπορεί να δώσει η περιοχή μας). Η αναφορά μου στη L’ Aquila έχει να κάνει απλά με τον σεισμό που με συγκλόνισε περισσότερο και όχι για να συνδεθεί με την περίπτωση της Φλώρινας. Σκοπός του ήταν απλά να μην εφησυχάσουμε όσον αφορά τα μέτρα προστασίας που πρέπει να πάρουμε για έναν νέο μετασεισμό (όπως ανέφερα πιθανόν και κοντά στα 5 ρίχτερ) και όχι να τρομάξουμε. Δεν υπάρχει φόβος, το φαινόμενο εδώ κυλάει πολύ ομαλά και φυσικά δεν υπάρχει ο κίνδυνος πολύ μεγάλου σεισμού.\n← Συνάντηση του Δημάρχου Φλώρινας με εργαζόμενους των ΔΕΥΑ\nΑνακοίνωση του Συνδυασμού Συνεργασία για την Ανάπτυξη του Δήμου Αμυνταίου →


Ηθικό Δίλημμα #14: Οι συζυγοκτόνοι - westcult.gr\nΟ Αλέξανδρος είναι παντρεμένος με τη Χριστίνα. Είναι μαζί πολλά χρόνια, αλλά αυτό δεν παίζει κανέναν ρόλο. Αυτό που παίζει ρόλο είναι ότι τη μισεί θανάσιμα. Σε παρανοϊκό βαθμό. Τη θέλει νεκρή ρε παιδί μου. Τόσο πολύ. Οι λόγοι δεν έχουν σημασία. Σε κάποια φάση λοιπόν αποφασίζει να την «εξοντώσει». Ένα πρωί, φτιάχνει καφέ για τους δυο τους και προσθέτει μια γενναία κουταλιά θανατηφόρου δηλητήριου στον δικό της. Τρεις γουλιές και μισή ώρα αργότερα, η Χριστίνα κείτεται νεκρή στο πάτωμα της κουζίνας. Ο Αλέξανδρος είχε πετύχει το σκοπό του…\nΠάμε στο δεύτερο παντρεμένο ζευγάρι: το Θανάση και τη Βάσω. Ο Θανάσης τρέφει για τη γυναίκα του ακριβώς τα ίδια συναισθήματα με αυτά που έτρεφε ο Αλέξανδρος για τη δική του. Έχει αγοράσει μέχρι και το ίδιο δηλητήριο! Η διαφορά είναι ότι πριν προλάβει να το χρησιμοποιήσει (δεν είμαστε σίγουροι ότι τελικά θα έπαιρνε την τελική απόφαση όπως ο Αλέξανδρος) η Βάσω βάζει κατά λάθος το δηλητήριο στο ρόφημά της νομίζοντας ότι πρόκειται για ζάχαρη. Προσπαθήστε να μην επικεντρωθείτε σε τεχνικές χαζομάρες του τύπου «και πώς το μπέρδεψε; δεν το είχε κρυμμένο ο Θανάσης;» κλπ. και μείνετε στην ουσία. Ο Θανάσης τη βλέπει να το κάνει, αλλά δε λέει τίποτα. Τη βλέπει να πεθαίνει, αλλά δεν της παρέχει το αντίδοτο (ναι, έχει και το αντίδοτο στην κατοχή του, τι θέλετε;). Και έτσι, η καημένη η Βάσω έχει την ίδια κατάληξη με τη Χριστίνα.


Μαντέψτε σε τι είναι πρωταθλήτριες οι Ελληνίδες - FNews | FNews\nSexting ονομάζεται η αποστολή ή η παραλαβή μηνυμάτων ερωτικού περιεχομένου μέσω κινητού η άλλης ηλεκτρονικής συσκευής, κι απ ότι φαίνεται οι Έλληνες είναι πολύ καλοί σ αυτό.\nΗ Ελλάδα κατέχει τη δεύτερη θέση (!) στο sexting πανευρωπαϊκά, τρόπος που είναι το ίδιο δημοφιλής ως σεξουαλική έκφραση και στα δύο φύλα και σε ότι αφορά της γυναίκες, οι Ελληνίδες που αναζητούν συντρόφους διαδικτυακά, καθώς και βίντεο με ερωτικό περιεχόμενο κατέχουν την πρώτη θέση πανευρωπαϊκά!\nΑπαθανατίζουν, δε, οι γυναίκες την ερωτική τους πράξη (επικίνδυνο αυτό γιατί μπορεί να πέσει σε ακατάλληλα χέρια το βίντεο ή οι φωτό) σε ποσοστό 81%!\nΜάλιστα αποτελεί την ταχύτερα αναπτυσσόμενη ευρωπαϊκή χώρα στον τομέα της απιστίας, σε σχέση με τον πληθυσμό της. «Τα κινητά τηλέφωνα έχουν μπει για τα καλά στην ερωτική μας ζωή, μέσω του sexting. Από τα πικάντικα μηνύματα μέχρι το κλείσιμο ενός ερωτικού ραντεβού, τα κινητά πλέον αποτελούν πύλη για τη σεξουαλική ικανοποίηση» όπως σχολίασε ο Δρ. Έρικ Άντερσον, καθηγητής σεξολογίας.\nΕκτός του sexting, που είναι αρκετά δημοφιλής στους Έλληνες -με ποσοστά στους άνδρες 87% και στις γυναίκες 81%- αρκετά διαδεδομένα είναι τα selfies την ώρα της ερωτικής πράξης.\nΕνδιαφέρον προκαλεί το γεγονός ότι το 76% των ανδρών και το 68% των γυναικών παίρνουν βίντεο όταν κάνουν έρωτα με την ερωμένη/τον εραστή τους σε αντίθεση με το 23% των ανδρών και το 21% των γυναικών αντίστοιχα όταν κάνουν έρωτα με τους/ τις συζύγους τους.\nΟ Noel Biderman , Διευθύνων Σύμβουλος και ιδρυτής της ιστοσελίδα, σχολίασε μεταξύ άλλων: «… επί του παρόντος, η τεχνολογία παίζει πολύ σημαντικό ρόλο στην απιστία . Ήταν σαφές ότι τα μέλη που συμμετείχαν στην έρευνα δεν αισθάνονται ένοχοι για τις πράξεις τους, αλλά οι περισσότεροι θεώρησαν ότι βελτίωσε πραγματικά το γάμο ή τη σχέση τους….»


"Χτίζουμε γέφυρες, όχι τείχη!" - Εμείς και οι άλλοι μαζί στην ίδια πόλη\n« Εκδήλωση για την επέτειο της 25ης Μαρτίου\n«Αναζητώντας τα ίχνη των άλλων» »\nΕμείς και οι άλλοι μαζί στην ίδια πόλη\nΤα μέλη της ομάδας Erasmus+ KA1 «Χτίζοντας γέφυρες, όχι τείχη!» με τις υπεύθυνες καθηγήτριες Καπούτση Σύρμω και Κιτσάτη Μαρία περιηγηθήκαμε στους δρόμους της πόλης, φωτογραφίζοντας κτίρια και μνημεία που αναδεικνύουν τον πολυπολιτισμικό χαρακτήρα της Αλεξανδρούπολης.\nΔιαβάζοντας την πόλη μας μέσα από τα σημάδια που άφησαν οι άλλοι στο πέρασμα των χρόνων, διαπιστώσαμε ότι η κοινωνία στην οποία ζούμε είναι αποτέλεσμα της συνύπαρξης και αλληλεπίδρασης ποικίλων και ετερογενών πληθυσμιακών ομάδων και συνειδητοποιήσαμε την αναγκαιότητα της αρμονικής συμβίωσης όλων μέσα από την αποδοχή και τον σεβασμό της διαφορετικότητας και της πολιτισμικής ταυτότητας των άλλων.\nΑναρτήθηκε στις: Τρίτη 3 Απρίλιος 2018. Κατηγορία: Πολιτιστικό πρόγραμμα. Μπορείτε να παρακολουθήσετε οποιαδήποτε απάντηση σε αυτό το άρθρο, μέσω του RSS 2.0. Μπορείτε να αφήσετε μια απάντηση, ή να κάντε trackback από το δικό σας site.


Το Honda e έρχεται τον Σεπτέμβριο στην Ελλάδα - FleetNews\nΤο Honda e, το πρώτο αμιγώς ηλεκτρικό αυτοκίνητο (BEV) της μάρκας έρχεται από τον Σεπτέμβριο στην Ελλάδα.\nΤο νέο Honda e αναμένεται να ξεκινήσει τις πωλήσεις του στην Ελλάδα τον Σεπτέμβριο του 2020 και περιλαμβάνεται στα επιλέξιμα μοντέλα της δράσης “Κινούμαι ηλεκτρικά“, μέσω της οποίας παρέχεται το οικολογικό bonus που προβλέπει ο νέος νόμος (4710) ύψους έως 6.000 ευρώ, για την αγορά ηλεκτρικού οχήματος.\nΔιαθέσιμο σε δύο εκδόσεις, την βασική και την Advance, οι τιμές του ηλεκτρικού μοντέλου Honda e, διαμορφώνονται στα 30.186 ευρώ τελική λιανική τιμή με επιδότηση για τη βασική έκδοση και στα 34.274 ευρώ τελική λιανική τιμή με επιδότηση για την έκδοση Advance.\nΣτο πλαίσιο αυτού του επιταχυνόμενου σχεδίου, έξι ηλεκτροκίνητα μοντέλα θα λανσαριστούν τους επόμενους 36 μήνες, μεταξύ των οποίων το Honda e, το νέο αποκλειστικά υβριδικό Jazz, ένα κομψό SUV και ένα ακόμα ηλεκτρικό όχημα με μπαταρία. Το νέο λογότυπο της Honda ‘e: Technology’ θα συγκεντρώσει όλα τα εξηλεκτρισμένα προϊόντα της υπό την ομπρέλα μιας κοινής παγκόσμιας ονομασίας. Πριν τον ευρωπαϊκό στόχο εξηλεκτρισμού για το 2022, η Honda θα επεκτείνει τη χρήση του υβριδικού συστήματος δύο μοτέρ e:HEV σε ολόκληρη τη γκάμα οχημάτων Honda στην Ευρώπη, ξεκινώντας με την επόμενη γενιά Jazz, που θα διατίθεται από το καλοκαίρι του 2020.\nΤο πρώτο Honda που κατασκευάζεται σε μία ειδική πλατφόρμα για EV έχει σχεδιαστεί εξ αρχής με γνώμονα την άριστη οδική συμπεριφορά, ευελιξία και οδηγική άνεση σε αστικά περιβάλλοντα. Με σπορ σύστημα πίσω κίνησης και έναν ισχυρό ηλεκτροκινητήρα, το Honda e προσφέρει απολαυστική οδήγηση και πρακτικότητα απαράμιλλες στην κατηγορία των κόμπακτ ηλεκτρικών αυτοκινήτων.\nΗ Honda συνεργάζεται με τη Moixa, μία εταιρία έξυπνης διαχείρισης ενέργειας που εδρεύει στο Ηνωμένο Βασίλειο, με σκοπό τη συλλογή και διανομή ηλεκτρισμού μεταξύ του αυτοκινήτου και του ηλεκτρικού δικτύου, των κατοικιών και των επιχειρήσεων. Η τεχνολογία GridShare της Moixa αθροίζει την αποθηκευτική ικανότητα των οικιακών μπαταριών και των ηλεκτρικών οχημάτων για να εξισορροπεί έξυπνα και αποδοτικά τη ζήτηση και την αποθήκευση ενέργειας.\nΗ Honda συνεργάζεται επίσης με τη Vattenfall με σκοπό να προσφέρει το πρώτο ευέλικτο τιμολόγιο ηλεκτρικής ενέργειας, ειδικά σχεδιασμένο για ιδιοκτήτες ηλεκτρικών οχημάτων (EV). Τα τιμολόγια ηλεκτρικής ενέργειας, που αρχικά θα διατίθενται στη Μ.Βρετανία και τη Γερμανία, θα παίζουν σημαντικό ρόλο στην αποτελεσματικότητα του Power Manager της Honda\nΤο Honda Personal Assistant ενεργοποιείται εύκολα λέγοντας: “OK Honda”, και ακολουθεί ερώτηση ή εντολή. Ένα animation με αφηρημένο πρόσωπο συνοδεύει την απόκριση και αναγνωρίζει οπτικά την όλη επικοινωνία.\nΑναλυτικά, οι τιμές του Honda e είναι οι εξής:\nΜοντέλο Λιανική Τιμή Προ Φόρων Ανώτατη Λιανική Τιμή Επιδότηση Τελική Λιανική Τιμή με επιδότηση\nΠροηγούμενο άρθροΤο νέο ευφυές Audi Α3 Sportback στην Ελλάδα\nΕπόμενο άρθροΗ Ευτυχία Τζιάλα -Volvo Maxx Motors- στους 15 καλύτερους παγκοσμίως


Βρέθηκε η σορός του αγνοούμενου κτηνοτρόφου από τα Σφακιά - ΕΝΑ ΚΙ ΕΝΑ news Κρήτη\nHome Κρήτη Βρέθηκε η σορός του αγνοούμενου κτηνοτρόφου από τα Σφακιά\nΒρέθηκε η σορός του αγνοούμενου κτηνοτρόφου από τα Σφακιά\nΚαταιγιστικές είναι οι εξελίξεις στην δολοφονία του Παντελή Δουρουντάκη. Σύμφωνα με πληροφορίες βρέθηκε το πτώμα του 70χρονου, καθώς και το αυτοκίνητο του, σε περιοχή των Χανίων, και ειδικότερα του Αλικιανού, που μάλιστα είχε επισημανθεί από τις αρχές.\nΣτο σημείο ήδη από χθες το απόγευμα, βρίσκεται αστυνομική δύναμη και η σήμανση.\nΣημειώνεται πως σήμερα αναμένεται να οδηγηθούν στον ανακριτή οι δύο συλληφθέντες για την δολοφονία του 70χρονου Παντελή Δουρουντάκη που είχε εξαφανιστεί τον περασμένο Μάρτιο από την Χώρα Σφακίων.\nΣτους δύο άνδρες, ηλικίας 39 και 44 ετών οι οποίοι οδηγήθηκαν το πρωί της Τετάρτης στον Εισαγγελέα, και ζήτησαν προθεσμία για να απολογηθούν σήμερα, έχουν απαγγελθεί οι κατηγορίες της ανθρωποκτονίας από πρόθεση και περιύβρισης νεκρού.\nΥπενθυμίζεται πως τα δύο αδέλφια συνελήφθησαν την προηγούμενη Τρίτη το απόγευμα, κι ενώ είχε προηγηθεί πολύμηνη, συνδυαστική και μεθοδευμένη έρευνα από αστυνομικούς της Υποδιεύθυνσης Ασφαλείας Χανίων.


dEASY - STORIES: Αγάπη, πιάνεις λίγη ζέστη από το παράθυρο;\nΚώστας Αρβανίτης @ 07.11.2019\nΤι θα έλεγες αν μπορούσες να αποθηκεύσεις τη ζέστη των καλοκαιρινών ημερών σε ένα ασφαλές σημείο και να μπορείς να τη χρησιμοποιήσεις τον χειμώνα; Μα θα πεις πως ο καιρός έξω είναι ανοιξιάτικος αν και Νοέμβριος αλλά αυτό δεν θα συνεχιστεί για πολύ ή, αν θέλεις, καλό θα είναι να μη συνεχιστεί για πολύ.\nΕκεί πάνω στη Σουηδία η ζέστη είναι κάτι όχι συχνό (τουλάχιστον ως αποτέλεσμα της ηλιοφάνειας και με βάση τα τωρινά δεδομένα) οπότε οι ερευνητές στο πανεπιστήμιο του Γκέτεμποργκ είχαν έναν λόγο παραπάνω να το ψάξουν αναλυτικά. Σχεδίασαν λοιπόν ένα μόριο που αποτελείται από υδρογόνο, άνθρακα και άζωτο το οποίο όταν εκτεθεί στην ηλιακή ακτινοβολία αποθηκεύει τη θερμότητα και την απελευθερώνει μόλις εκτεθεί σε έναν καταλύτη. Ουσιαστικά δηλαδή πρόκειται για μια μονάδα αποθήκευσης θερμότητας, μια μπαταρία θερμότητας αν θέλεις.\nΗ ιδέα λοιπόν είναι να δημιουργηθούν φιλμ από αυτό το υλικό που θα ντύνουν παράθυρα και εξωτερικούς τοίχους και θα αποθηκεύουν τη θερμότητα που θα απελευθερώνεται σταδιακά τους χειμερινούς μήνες. Προφανή τα πλεονεκτήματα σε όρους οικονομίας και περιβαλλοντικής προστασίας, νομίζουμε. Σύμφωνα με τα σχετικά πειράματα, τα θερμικά φιλμ μπορούν να αποθηκεύσουν την ενέργεια όχι μόνο για λίγες εβδομάδες ή μήνες αλλά ως και 5 ή 10 χρόνια. Φαντάσου να βρίσκεσαι στην Ελλάδα ή την Ιταλία και να πουλάς φορτισμένα θερμικά φιλμ στις χώρες του ευρωπαϊκού Βορρά.\nΠίσω από την εφεύρεση βρίσκεται ο 40χρονος καθηγητής Χημείας Κάσπερ Μοθ Πούλσεν ο οποίος ελπίζει πως θα βρει διατεθειμένους επενδυτές που θα τον βοηθήσουν να σχεδιάσει ένα εμπορικό προϊόν.


Εκτέλεσαν με 22 σφαίρες τον Βασίλη Στεφανάκο! - efthia.gr\nΕκτέλεσαν με 22 σφαίρες τον Βασίλη Στεφανάκο!\nΤε 17 Ιανουαρίου 2018 Πε 18 Ιανουαρίου 2018 034\nΕίκοσι δύο κάλυκες από καλάσνικοφ έχουν συγκεντρώσει οι αστυνομικοί των Εγκληματολογικών της Ελληνικής Αστυνομίας που ερευνούν από το απόγευμα τον τόπο της μαφιόζικης εκτέλεσης του 57χρονου Βασίλη Στεφανάκου, στο Χαϊδάρι.\nΟι δράστες είχαν στήσει ενέδρα στον Στεφανάκο έξω από το κτίριο που παλιότερα χρησιμοποιούσε ως έκθεση αυτοκινήτων, στην λεωφόρο Αθηνών και τώρα διατηρούσε ζαχαροπλαστείο στο ισόγειο και χρησιμοποιούσε ως γραφεία εταιρείας με υγραέριο τον πρώτο όροφο.\nΣύμφωνα με τις πρώτες εκτιμήσεις των αξιωματικών της διεύθυνσης Ανθρωποκτονιών της Ασφάλειας Αττικής που έχει αναλάβει την έρευνα της υπόθεσης, οι εκτελεστές ήταν ολόκληρη ομάδα και πιθανολογείται ότι εκτός από τους δύο φυσικούς αυτουργούς της δολοφονίας, υπήρχαν και άλλα άτομα που παρακολουθούσαν τις κινήσεις του στόχου τους.\nΕίχε αποφυλακιστεί τον Αύγουστο του 2016 αφού εξέτισε εννέα χρόνια κράτησης. Στο νεκρό βαρυποινίτη είχε αποδοθεί, μεταξύ άλλων, αρχηγικός ρόλος στις δραστηριότητες της ελληνικής μαφίας, αλλά και «συνεργασία» με μέλη της Συνωμοσίας των Πυρήνων της Φωτιάς.\nΟ Βασίλης Στεφανάκος είχε καταδικαστεί σε κάθειρξη 21 ετών για ηθική αυτουργία σε δολοφονία, για την οποία αθωώθηκε τελεσίδικα στη συνέχεια, αλλά και για την απόδραση Ριζάι και Παλαιοκώστα από τον Κορυδαλλό.\nΕπίσης, τον Δεκέμβριο του 2006, του είχε επιβληθεί κάθειρξη 4,5 ετών για εμπλοκή σε υποθέσεις προστασίας και λαθρεμπορίου.\nΠαραιτήθηκε ο προπονητής του Άρη Αγ. Κων/νου Λευτέρης Αναστασίου\n«Εξάσφαιρη» η Στυλίδα στην Ομβριακή


Διαβήτης: Οι συνέπειες στη στοματική υγεία | Nextdeal\nNextdeal newsroom, 21/11/2017 - 09:42\n· Απαραιτήτως αιματολογικές εξετάσεις σε ετήσια βάση, εκτός εάν ο θεράπων ιατρός ορίζει κάτι διαφορετικό λόγω του διαβήτη.\n· Καθημερινό βούρτσισμα και καθαρισμός με οδοντικό νήμα (ιδανικά ύστερα από κάθε γεύμα).\n· Κάθε 6 μήνες επίσκεψη στον οδοντίατρο. Εκτός κι αν ο διαβήτης συνοδεύεται από φλεγμονές των ούλων ή περιοδοντικά προβλήματα, οπότε ο ειδικευμένος οδοντίατρος πρέπει να έχει πλήρη επικοινωνία με τον ενδοκρινολόγο ιατρό για την συχνότητα των επισκέψεων στον οδοντίατρο.\n· Καλή ρύθμιση των επιπέδων σακχάρου, με βάση τις οδηγίες του εξειδικευμένου στον διαβήτη ιατρού. Ο καλός γλυκαιμικός έλεγχος βοηθεί τον οργανισμό να καταπολεμήσει τυχόν βακτηριακές ή μυκητιασικές λοιμώξεις του στόματος, ενώ καταπολεμά την ξηροστομία που προκαλείται από τον διαβήτη.\n· Εάν το άτομο φορά τεχνητή οδοντοστοιχία, πρέπει να την καθαρίζει καθημερινά.\nΚαι καταλήγει: «Η στοματική υγεία είναι ο καθρέφτης της υγείας του ανθρώπου. Ο οδοντίατρος οφείλει να είναι σε εγρήγορση και σε θέση να κάνει σωστή διάγνωση στον ασθενή του όχι μόνον για τα δόντια και τη στοματική του υγεία, αλλά και για γενικότερα νοσήματα του οργανισμού που πολλές φορές έχουν εκδηλώσεις στην στοματική κοιλότητα. Δεν αρκεί μόνο να θεραπεύσουμε ένα δόντι που πονάει ή έχει πρηστεί ή έχει κινητικότητα. Είναι ουσιαστικής σημασίας η πρόληψη και η σωστή διάγνωση όχι μόνο για τη στοματική υγεία, αλλά και για τη γενικότερη υγεία του οργανισμού».\nΤον τρόπο δράσης μιας σημαντικής διαδικασίας που ρυθμίζει τη γονιδιακή έκφραση και, μέσω αυτής, την υγεία κατάφεραν να αποκωδικοποιήσουν επιστήμονες...\nΆρης Μπερζοβίτης, 20/05/2019 - 09:34 20/5/2019


Κύπελλο Ελλάδας: Στη σέντρα η πρώτη φάση με τέσσερα παιχνίδια | Sportstonoto\nΗ αυλαία για το Κύπελλο Ελλάδας της σεζόν 2021-22 ανοίγει σήμερα με τα πρώτα τέσσερα παιχνίδια του θεσμού.\nΗ δράση στο Κύπελλο Ελλάδας για τη σεζόν 2021-22 αρχίζει σήμερα με τέσσερα παιχνίδια. Στην πρώτη φάση της διοργάνωσης συμμετέχουν οι ομάδες της Γ’ Εθνικής και οι 36 αγώνες θα διεξαχθούν σε… τρία πιάτα.\nΗ αρχή γίνεται σήμερα στις 17:00. Η Κοζάνη υποδέχεται τη Δήμητρα Ευξεινούπολης, η ΑΕ Λευκίμμης κοντράρεται με τον Ατρόμητο Παλαμά, ο Πόρος φιλοξενεί τον Αίαντα Σαλαμίνας και ο ΑΟ Αγίου Νικολάου αντιμετωπίζει τον Αστέρα Βάρης.\nΟ κύριος όγκος των αγώνων διεξάγονται την Κυριακή (29/8), ενώ δέκα παιχνίδια έχουν μεταφερθεί για τις 5/9.\nΤα παιχνίδια είναι νοκ άουτ και εάν η πρόκριση δεν κριθεί στα 90 λεπτά, τότε θα ακολουθήσει παράταση και αν χρειαστεί πέναλτι. Η ΕΠΟ έχει ορίσει ως προαπαιτούμενο για να ξεκινήσει ένα ματς Κυπέλλου, να διαθέτει το γήπεδο, με ευθύνη της γηπεδούχου ομάδας, απινιδωτή.\nΑναγέννηση Ιεράπετρας-Κερατσίνι (5/9).\nRelated TopicsΓ' ΕθνικήςΚύπελλο Ελλάδας\nΑποκλεισμός ΣΟΚ του Αστέρα Βλαχιώτη της Super League 2, σήμερα στην Ηλιούπολη, από την...\nΑν και προηγήθηκε απέναντι στον Αχέροντα Καναλακίου, ο Ολυμπιακός Βόλου όχι μόνο ισοφαρίστηκε, αλλά...\nΚαι ο Τάσος Παγώνης στον Πόρο!


Η δύσκολη ομοσπονδία - Medium.gr\nΗ δύσκολη ομοσπονδία\non 22 Ιουνίου 2008 . Posted in Κόσμος\nΗ καταψήφιση της Ευρωπαϊκής Συνθήκης από τους Ιρλανδούς την περασμένη εβδομάδα δημιούργησε αντιφατικά συναισθήματα. Κάποιοι στα άκρα του πολιτικού φάσματος πανηγύρισαν. Το ΚΚΕ και το ΣΥΡΙΖΑ είπαν «γεια στα χέρια των Ιρλανδών», ενώ ο Ζαν Μαρί Λεπέν στη Γαλλία ύψωσε την ιρλανδική σημαία. Κάποιοι άλλοι βυθίστηκαν στην απαισιοδοξία. Το 1% των Ευρωπαίων πολιτών μπορεί να γίνει φράγμα στην περαιτέρω ενοποίηση της Ευρώπης στη δημιουργία ενός ομοσπονδιακού μορφώματος χρήσιμου στους καιρούς της παγκοσμιοποίησης. Το διαρκές φρενάρισμα της ενοποίησης, για διάφορους -και πολλές φορές περίεργους- λόγους, τους οδηγεί σε σκοτεινά συμπεράσματα. Κρίνουν ότι η ευρωπαϊκή ομοσπονδία είναι ανέφικτη, ότι πάντα κάποιοι λαοί θα έχουν κάποιες λανθάνουσες ευαισθησίες (όπως έχουν οι καθολικοί της Ιρλανδίας με τις αμβλώσεις) που θα εμποδίσουν την περαιτέρω ενοποίηση.\nΠροφανώς, κάνουν λάθος διότι κρίνουν με βάση την πρόσφατη ιστορία της Ε.Ε. όταν η πολιτική συγκυρία επέτρεψε ταχύτερες διαδικασίες ενοποίησης. Η ιστορία όμως άλλων ομοσπονδιών δείχνει ότι ο δρόμος ποτέ δεν είναι εύκολος. Ακόμη και χώρες σαν τις ΗΠΑ που δεν έχουν 27 έθνη και δεκάδες γλώσσες, πέρασαν (και σε ένα βαθμό ακόμη περνούν) από σαράντα κύματα για να γίνουν αυτό που είναι σήμερα. Δεν πρέπει ποτέ να ξεχνάμε ότι η ομοσπονδιοποίηση των ΗΠΑ επιτεύχθηκε τελικά με ένα εμφύλιο πόλεμο (1861-1865) όπου με αφορμή την κατάργηση της δουλείας απαντήθηκαν δύο βασικά ερωτήματα. Πρώτον αν ο ομοσπονδιακός νόμος υπερέχει του Πολιτειακού και δεύτερον αν κάποιες Πολιτείες-μέλη μπορούν να αποσκιρτήσουν από την Ενωση.\nΤα προβλήματα και ο διάλογος για την αμερικανική ομοσπονδία ξεκίνησαν την επόμενη του αντιαποικιακού τους αγώνα. Στο συνέδριο της Φιλαδέλφειας, όπου έγινε η ανακήρυξη της ανεξαρτησίας των ΗΠΑ τέθηκαν αμέσως τα ακανθώδη ζητήματα μιας ομοσπονδίας. Το βασικό πρόβλημα ήταν η «αντιπροσώπευση». Πώς οι πολίτες και οι δεκατρείς Πολιτείες θα αντιπροσωπευόταν στην ομοσπονδιακή διακυβέρνηση; Τρία ήταν τα βασικά διλήμματα που μπορούσαν να τινάξουν το συνέδριο στον αέρα. Το πρώτο αφορούσε την αντιπροσώπευση των Πολιτειών στο ομοσπονδιακό νομοθετικό σώμα, στο Κογκρέσο. Οι μεγάλες Πολιτείες ήθελαν αντιπροσώπευση ανάλογα με τον πληθυσμό. Οι μικρές σταθερό αριθμό ανά Πολιτεία. Τελικά έγινε ο «μεγάλος συμβιβασμός του Κονέκτικαντ» που δημιούργησε δύο νομοθετικά σώματα. Στη Βουλή οι Πολιτείες αντιπροσωπευόταν ανάλογα με τον πληθυσμό, ενώ στη Γερουσία υπάρχουν δύο αντιπρόσωποι ανά Πολιτεία. Για να περάσει ένας ομοσπονδιακός νόμος πρέπει να έχει την πλειοψηφία και στα δύο σώματα.\nΟ δεύτερος συμβιβασμός ήταν κατά τι γελοίος. Οι Νότιοι ζητούσαν να συμπεριληφθούν στον υπολογισμό της αντιπροσώπευσης και οι σκλάβοι (που δεν είχαν δικαίωμα ψήφου) αλλά να εξαιρεθούν από τον υπολογισμό για τη φορολόγηση και τη συμβολή κάθε Πολιτείας στον Ομοσπονδιακό Προϋπολογισμό. Μετά από πολλά παζάρια το συνέδριο κατέληξε σε ένα αυθαίρετο υπολογισμό. Ο Τζέιμς Γουίλσον πρότεινε τον «συμβιβασμό των 3/5»: κάθε πέντε σκλάβοι θα λογίζονται όσο τρεις πολίτες και στην αντιπροσώπευση και στη φορολόγηση. Ποιος είπε ότι οι συμβιβασμοί για να επιτευχθεί μια πολιτική συμφωνία είναι πάντα λογικοί;\nΤο τρίτο ακανθώδες ζήτημα αναβλήθηκε για είκοσι χρόνια. Δέκα Πολιτείες είχαν απαγορεύσει το δουλεμπόριο και ζητούσαν καθολική απαγόρευση. Η Γεωργία, η Βόρειος και η Νότια Καρολίνα απείλησαν να αποσχιστούν και τελικά επήλθε ένας ακόμη συμβιβασμός. Το Κογκρέσο μπορούσε να απαγορεύσει το δουλεμπόριο, αλλά μετά το 1808.\nΟσοι, λοιπόν, θεωρούν την ευρωσυνθήκη ένα πολύπλοκο και με παράλογες διατάξεις κείμενο δεν λαμβάνουν υπόψη τους την ιστορία. Ολες οι πολιτικές συνθήκες που προσπαθούν να συμβιβάσουν ανόμοια συμφέροντα και ευαισθησίες είναι αναγκαστικά προϊόντα «παράλογων» συμβιβασμών.\nΑλλά ακόμη και μετά την ψήφιση του αμερικανικού Συντάγματος, το 1787, δεν σταμάτησαν οι διαμάχες και οι συμβιβασμοί. Ο Τόμας Τζέφερσον χαρακτήρισε το συνέδριο της Φιλαδέλφειας «σύναξη δημαγωγών», πολλές διατάξεις του νέου Συντάγματος «μοναρχικής υφής» και τον προτεινόμενο πρόεδρο «μια κακή έκδοση Πολωνού βασιλιά». Το τελικό κείμενο έπρεπε να εγκριθεί από τα νομοθετικά σώματα και των 13 Πολιτειών. Τότε ξέσπασε στις εφημερίδες της Νέας Υόρκης η σφοδρή διαμάχη «φεντεραλιστών» και «αντιφεντεραλιστών» για την έγκριση του νέου καταστατικού χάρτη. Πρωταγωνιστές από τη μία ο Αλεξάντερ Χάμιλτον και από την άλλη ο κυβερνήτης της Πολιτείας Τζορτζ Κλίντον. Κύριο σημείο τριβής οι εξουσίες της ομοσπονδιακής κυβέρνησης και των Πολιτειακών. Και τότε, όπως τώρα με την ευρωσυνθήκη, ακούστηκαν διάφορες προτάσεις αποκλεισμών των αντιρρησιών από την Ενωση. Π.χ. κάποιος πρότεινε να ενταχθεί στην Ομοσπονδία η πόλη της Νέας Υόρκης (όπου το δημοτικό συμβούλιο απαρτιζόταν κυρίως από φεντεραλιστές) αλλά όχι η Πολιτεία της Νέας Υόρκης (που η Βουλή της ήταν της επιρροής του Τζόρτζ Κλίντον). Τελικά και με την απειλή της καταψήφισης από τη Βόρειο Καρολίνα έγινε ο τέταρτος συμβιβασμός: η «Χάρτα των Δικαιωμάτων».\nΣ' αυτή πέρα από την ελευθερία του λόγου, της οπλοφορίας κ.ά. κατοχυρώνεται ότι εξουσίες που δεν δίνονται ρητά από το Σύνταγμα στην ομοσπονδιακή κυβέρνηση ασκούνται από τις Πολιτείες ή τους πολίτες (10η τροπολογία). Ετσι συντηρείται η συζήτηση για τα όρια της ομοσπονδίας 250 χρόνια τώρα. Ξεπήδησε, για παράδειγμα, στη δεκαετία του 1960 όταν η ομοσπονδιακή κυβέρνηση επέβαλε τα μικτά σχολεία. Η εκπαίδευση δεν αναφέρεται ρητά στο Σύνταγμα ως εξουσία της κεντρικής κυβέρνησης με αποτέλεσμα να νομιμοποιείται τυπικά από μια Πολιτεία ο διαχωρισμός σε σχολεία μαύρων και λευκών. Ξεπήδησε στις εκλογές του 2000, επειδή κάθε Πολιτεία (και η Φλόριντα) έχει το δικαίωμα να διενεργεί με τον δικό της τρόπο εκλογές. Ετσι άλλες Πολιτείες χρησιμοποιούν κάλπες, άλλες ηλεκτρονικά συστήματα, άλλες αφαιρούν τα πολιτικά δικαιώματα από καταδικασθέντες για κάποια αδικήματα και άλλες όχι. Η αμφιλεγόμενη απόφαση του Ανωτάτου Δικαστηρίου των ΗΠΑ που έδωσε τη νίκη στον Τζορτζ Μπους πάτησε σ' αυτή την τροπολογία. Κατοχύρωσε ότι κάθε Πολιτεία μπορεί να κάνει τις εκλογές όπως θέλει.\nΣήμερα η 10η τροπολογία αποτελεί αντικείμενο διαμάχης για δύο καυτά ζητήματα. Η πρόνοια για ιατροφαρμακευτική περίθαλψη όλων των Αμερικανών πολιτών δεν είναι ρητά κατοχυρωμένη στο Σύνταγμα με αποτέλεσμα να σκοντάφτει το σχέδιο «Medicare» της Χίλαρι Κλίντον στις αρμοδιότητες των Πολιτειών. Το ίδιο ακριβώς θα συνέβαινε αν ο Τζορτζ Μπους ήθελε να περιορίσει τους ρύπους ανά Πολιτεία. Είναι σίγουρο ότι αν εκλεγεί δημοκρατικός υποψήφιος και θελήσει να εφαρμόσει το πρωτόκολλο του Κιότο, η απόφασή του (με δεδομένη την σημερινή σύνθεση του Ανωτάτου Δικαστηρίου των ΗΠΑ) μπορεί να σκοντάψει σ' αυτή την τροπολογία.\nΚοιτώντας την ιστορική εμπειρία της πιο επιτυχημένης ομοσπονδίας που υπήρξε μέχρι σήμερα, αδικούμε την ευρωσυνθήκη και τη διαδικασία υπερψήφισής της. Η ομοσπονδιοποίηση είναι μια πολύπλοκη, με πολλούς συμβιβασμούς και κάποιες φορές «τρελή» διαδικασία. Κυρίως: δεν τελειώνει ποτέ. Λίγοι γνωρίζουν ότι η υπερψήφιση του αμερικανικού Συντάγματος δεν έχει τελειώσει ακόμη. Υπάρχουν τροπολογίες οι οποίες εκκρεμούν από το 1790. Η πρώτη απ' αυτές υπερψηφίστηκε από το Κογκρέσο και όλες τις Πολιτείες και κόλλησε στο Ντελαγουέρ. Σύμφωνα με απόφαση του Ανωτάτου Δικαστηρίου η υπερψήφιση εκκρεμεί ακόμη στην Πολιτειακή Βουλή. Στο Ντελαγουέαρ κατοικεί σήμερα το 0,28% του αμερικανικού πληθυσμού.\n-Αλέξις Τόκβιλ, «Η Δημοκρατία στην Αμερική», εκδ. Στοχαστής.\n-Θάνος Βερέμης, «ΗΠΑ. Από το 1776 έως σήμερα. Η εκδοχή ενός ταξιδιώτη», εκδ. Ι. Σιδέρη.\n-Χάουαρντ Ζιν, «Η Ιστορία του λαού των ΗΠΑ», εκδ. Αιώρα.\nΔημοσιεύτηκε στην εφημερίδα «Καθημερινή» στις 22.6.2008


6 Tips για να Κρατήσετε την Άμμο της Παραλίας Έξω από το Σπίτιspirossoulis.com – the home issue 6 Tips για να Κρατήσετε την Άμμο της Παραλίας Έξω από το Σπίτι\nΤώρα που πως και πως περιμένετε να έρθει το ΣΚ για να «ξεχυθούμε» στις παραλίες φροντίστε να κρατήσετε την άμμο έξω από το σπίτι γιατί καλή η παραλία αλλά ποιος θέλει να σκουπίζει για ώρες μετά;!\nΤο πιο απλό πράγμα για να έχετε το κεφάλι σας ήσυχο είναι να είστε προετοιμασμένοι από πριν.\nΤα παιχνίδια στην παραλία είναι υπέροχα, για όσους τουλάχιστον θέλουν να καταναλώνουν το χρόνο και την ενέργειά τους σε κάτι πιο δραστήριο από το να λιώνουν σε μια ξαπλώστρα καταμεσής της παραλίας, χωρίς βέβαια και αυτό να είναι κατακριτέο. Όπως κι αν έχει, ό,τι τύπος κι αν είστε, το να μεταφέρετε την άμμο της παραλίας στο σπίτι δεν το γλιτώνετε. Δείτε τι μπορείτε να κάνετε για να σταματήσει αυτό να συμβαίνει.\nΈνας πολύ εύκολος τρόπος να κρατήστε την άμμο έξω από το σπίτι είναι να την αφήσετε στην παραλία όπου και ανήκει! Φροντίστε να στεγνώσετε τα πόδια σας καλά πριν φύγετε από την παραλία όπως και τις σαγιονάρες σας έτσι ώστε η «ύπουλη» άμμος να μη βρει νωπό «πρόσφορο» έδαφος για να κολλήσει. Αυτό μπορείτε να επιτύχετε πραγματοποιώντας την τελευταία σας βουτιά ή το γρήγορο ντους της παραλίας αρκετή ώρα πριν από την αναχώρησή σας, αφήνοντας πάντα τις σαγιονάρες σας στον ήλιο για να παραμένουν στεγνές.\nΑν το δέρμα σας δεν είναι νωπό τότε η άμμος μπορεί να ξεκολλήσει εύκολα με το πέρασμα μιας πετσέτας από πάνω.\nΑν πάλι δεν κρατιέστε και συνεχίζετε να κρατάτε τις παιδικές σας συνήθειες με το να βγαίνετε από τη θάλασσα 5 λεπτά πριν την αναχώρησή σας και πάλι υπάρχει τρόπος. Φροντίστε να έχετε ένα μπουκάλι νερό μαζί σας για να ξεπλύνετε τα πόδια σας πριν φτάσετε στο σπίτι. Φυσικά αυτό ισχύει και για το αυτοκίνητο. Μπορείτε να ξεπλύνετε τα πόδια σας καθήμενοι στο αυτοκίνητο με τα πόδια έξω από αυτό. Στην αρχή ίσως και να μοιάζει η εύκολη λύση το να πάρετε το δρόμο της επιστροφής από την παραλία στο σπίτι με το αμάξι και την άμμο κολλημένη παντού όταν, όμως, πάτε να καθαρίσετε το αμάξι και τη βρίσκετε μπροστά σας μέχρι τα Χριστούγεννα δε θα σας αρέσει καθόλου.\nΦροντίστε πάντα να απομακρύνετε την άμμο από πάνω σας πριν μπείτε στο αμάξι σας γιατί η άμμος κολλάει παντού και μπορεί να τη βρίσκετε για μήνες μέσα στο αμάξι όπως τα κομφετί των πάρτυ που όσο κι αν σκουπίζετε, είναι πάντα εκεί.\nΈχετε πάντα μαζί σας παιδική πούδρα. Η χρήση της θα σας εκπλήξει! Μπορείτε να περάσετε μια ποσότητα πούδρας στα χέρια και τα πόδια σας πριν φύγετε από την παραλία και να αφήσετε εκεί ότι της ανήκει. Η πούδρα απορροφά την υγρασία του δέρματος και βοηθάει στο να απομακρυνθεί με ευκολία η άμμος από το δέρμα.\nΒάλτε την παιδική πούδρα σε μικρότερη συσκευασία που μπορείτε να βρείτε σε μεγάλα καταστήματα παιχνιδιών και κερδίστε χώρο στην τσάντα της παραλίας.\nΑν είστε από τους τυχερούς που έχουν κήπος έξω από το σπίτι τότε ξεκινήστε να μαζεύετε πέτρες από την παραλία, λείες κατά προτίμηση. Στη συνέχεια, πάρτε ένα ξύλινο καφάσι (που μπορείτε να βρείτε δωρεάν ακόμη και σε ένα μανάβικο) ή αγοράστε ένα ξύλινο τελάρο (μπορείτε αυτό τον καιρό να βρείτε οικονομικά σε καταστήματα πώλησης εποχιακού εξοπλισμού), βάλτε τις πέτρες μέσα και τοποθετήστε τα κοντά στη μάνικα του νερού. Ένα γρήγορο ξέπλυμα πριν μπείτε στο σπίτι θα σας απαλλάξει από το επίπονο καθάρισμα μετά.\nΚαλό θα ήταν να έχετε μία πετσέτα και ένα άλλο, καθαρό, ζευγάρι σαγιονάρες μαζί σας πριν την πλύση. Έτσι θα αποφύγετε τις πατημασιές από τις βρεγμένες σαγιονάρες στο πάτωμα.\nOι Καλύτερες Παραλίες της Ελλάδας όπως Ψηφίστηκαν από τους Επισκέπτες\nΓια τους μη τυχερούς της υπόθεσης που δεν έχουν κήπο στο σπίτι τους ακολουθείστε μια από τις δύο πρώτες συμβουλές και στη συνέχεια φροντίστε να βάλετε το τραχύ πατάκι της εισόδους σε απόσταση ασφαλείας από την πόρτα. Το πατάκι θα φυλακίζει την περισσότερη ποσότητα της άμμου και θα επιτρέπει την είσοδο μόνο σε μικρότερες ποσότητες. Ακριβώς, όμως, επειδή θα επιτρέπει την είσοδο της άμμου στο σπίτι βάλτε ένα ηλεκτρικό σκουπάκι κοντά στην είσοδο για να μαζεύετε αμέσως τα υπολείμματα της άμμου.\nΑνά τακτά χρονικά διαστήματα καλό θα είναι να τινάζετε το πατάκι για να απομακρύνετε την άμμο που φυλακίζεται ανάμεσα στις τρίχες από το πατάκι.\nΝα τι Μπορείτε να Κάνετε για να μη Ψάχνετε πια Ξαπλώστρα στην Παραλία\nΗ κορυφαία, όμως, λύση είναι το κομπρεσέρ αέρος που με δύο κινήσεις δεν διώχνει μόνο την άμμο από τα πόδια αλλά επιμένοντας μπορείτε να στεγνώσετε μέχρι και το μαγιό σας μέσα σε 1 λεπτό! Το πρόβλημα βέβαια σε αυτή την περίπτωση είναι πως το κομπρεσέρ αέρος δεν ενδείκνυται για οικιακή χρήση. Υπάρχει, όμως, στα βενζινάδικα!! Γι’ αυτό αν υπάρχει κάποιο βενζινάδικο κοντά στην παραλία μη διστάσετε να ζητήσετε να το χρησιμοποιήσετε!\nΜε διακριτικότητα, πάντα, μπορείτε να ζητήσετε να χρησιμοποιήσετε το κομπρεσέρ αέρος. Μονάχα μη πάτε να πάρετε αυτό που φουσκώνουν τα λάστιχα! Δεν θα φταίει κανείς μετά αν σας γελούν!\nΑυτά για την ώρα! Εμείς δεν έχουμε κάτι άλλο να κάνουμε από το να σας ευχηθούμε καλές βουτιές.\nΤι γίνεται όταν επιστρέφουμε από την παραλία και το ψυγείο αφού έχει αδειάσει από τις τροφές, μένει με τα υπολείμματα;\nΑυτή είναι η σωστή διαδικασία για να πλένετε τις πετσέτες θαλάσσης σας.


Omilites | Samothraki Open Forum\nΣυμπεράσματα και Προτάσεις Samothraki Open Forum 2018\nΣυμπεράσματα και Προτάσεις Samothraki Open Forum 2019\nΠετρίδης Πάνος Δρ.\nΠανεπιστήμιο Φυσικών Πόρων και Βιοεπιστημών, Βιέννη Μέλος Διεθνούς Επιστημονικού Γνωμοδοτικού Συμβουλίου του Συλλόγου Βιώσιμη Σαμοθράκη Ο Πάνος Πετρίδης είναι ερευνητής στο Ινστιτούτο Κοινωνικής Οικολογίας του Πανεπιστημίου Φυσικών Πόρων και Βιοεπιστημών της Βιέννης. Από το 2010 συντονίζει διεπιστημονική συμμετοχική έρευνα που μελετά τις συνθήκες νησιωτικής αειφορίας και υποστηρίζει μια διαδικασία μετάβασης για τη Σαμοθράκη προς πιο βιώσιμες κατευθύνσεις, ενώ διοργανώνει ετήσια Θερινά Σχολεία. Είμαι μέλος του Διεθνούς Επιστημονικού Γνωμοδοτικού Συμβουλίου του συλλόγου «Βιώσιμη Σαμοθράκη». http://sustainable-samothraki.net\nΠετρίδης Πάνος Δρ.admin2019-06-13T08:45:10+00:00\nΚαθ. Πανεπιστήμιο Φυσικών Πόρων και Βιοεπιστημών, Βιέννη Πρόεδρος Διεθνούς Επιστημονικού Γνωμοδοτικού Συμβουλίου του Συλλόγου Βιώσιμη Σαμοθράκη Η Marina Fischer-Kowalski, για πολλά χρόνια διευθύντρια του Ινστιτούτου Κοινωνικής Οικολογίας, είναι καθηγήτρια στο Πανεπιστήμιο της Βιέννης. Διετέλεσε, μεταξύ άλλων, Πρόεδρος της Διεθνούς Εταιρείας Βιομηχανικής Οικολογίας και Πρόεδρος της Διεθνούς Εταιρείας Οικολογικών Οικονομικών. Είναι μέλος της επιτροπής UNESCO για τα Αποθέματα Βιόσφαιρας στην Αυστρία. Αρχικά, μια επισκέπτρια του νησιού, κατόπιν αιτήματος κατοίκων, ασχολείται με την έρευνα στη Σαμοθράκη από το 2008 σε συνεργασία με επιστήμονες του Ελληνικού Κέντρου Θαλάσσιων Ερευνών, του Πανεπιστημίου του Waterloo και του Πανεπιστημίου Yale. Διοργανώνει ετήσια Θερινά Σχολεία στο νησί [...]\nΠεριβαλλοντολόγος, Διεύθυνση Στρατηγικών Επενδύσεων, Enterprise Greece Η Ανδρομάχη Δρούζα γεννήθηκε και μεγάλωσε στο Ναύπλιο Αργολίδας. Σπούδασε στο Τμήμα Περιβάλλοντος Πανεπιστήμιο Αιγαίου (Μυτιλήνη) όπου και αποφοίτησε ως Περιβαλλοντολόγος με κατεύθυνση την «Διαχείριση οικοσυστημάτων». Εδώ και 22 χρόνια δουλεύει ως στέλεχος στο Υπουργείο Περιβάλλοντος (Αθήνα), στη Δ/νση Περιβαλλοντικής Αδειοδότησης και ως επιθεωρήτρια Περιβάλλοντος στην Ειδική Γραμματεία Επιθεώρησης. Την τελευταία διετία έχει αποσπαστεί στο Υπουργείο Οικονομίας και Ανάπτυξης, ως στέλεχος της Ελληνικής Εταιρείας Επενδύσεων και Εξωτερικού Εμπορίου, στη Δ/νση Στρατηγικών Επενδύσεων.\nΠαπαχριστοφόρου Αλέξανδρος Δρ.\nΤμήμα Επιστήμης Τροφίμων και Διατροφής, Πανεπιστήμιο Αιγαίου, Αντιπρόεδρος Ευρωπαϊκής Ομοσπονδίας Επαγγελματικών Μελισσοκόμων (ΕΡΒΑ) O Δρ. Αλέξανδρος Παπαχριστοφόρου είναι Διδάκτορας Μελισσοκομίας Α.Π.Θ. και αντιπρόεδρος της Ευρωπαϊκής Ομοσπονδίας παγγελματιών Μελισσοκόμων (E.P.B.A.). Διδάσκει Μελισσοκομία και Προϊόντα Κυψέλης στο Πανεπιστήμιο Αιγαίου και στο Τεχνολογικό Πανεπιστήμιο της Κύπρου. Έχει υπάρξει ερευνητής στο Τμήμα Βιολογίας του Α.Π.Θ. και στο Εθνικό Κέντρο Επιστημονικής Έρευνας της Γαλλίας (C.N.R.S.). Το ερευνητικό του έργο έχει δημοσιευθεί σε πληθώρα διεθνών επιστημονικών περιοδικών και ανακοινωθεί σε ευρωπαϊκά και παγκόσμια επιστημονικά συνέδρια. Τα τελευταία δύο χρόνια, η έρευνά του επικεντρώνεται στα μελισσοκομικά προϊόντα της Λήμνου και της Σαμοθράκης.\nΠαπαχριστοφόρου Αλέξανδρος Δρ.admin2019-06-10T07:14:05+00:00\nΑριστούχος του Τμήματος Επιχειρησιακής Έρευνας και Μάρκετινγκ, με κατεύθυνση: Δημόσιες Σχέσεις, του Οικονομικού Πανεπιστημίου Αθηνών, ολοκλήρωσε τη φοίτησή της σε τρία αντί τέσσερα έτη, για λόγους αριστείας. Με υποτροφία του Κοινωφελούς Ιδρύματος Αλέξανδρος Ωνάσης, του ΙΚΥ, της PwC, του Χαλκιόπουλου και άλλων φορέων, πραγματοποίησε μεταπτυχιακές σπουδές στους τομείς: Μάρκετινγκ και Επικοινωνία με Νέες Τεχνολογίας (Ο.Π.Α), Διοίκησης Υπηρεσιών Υγείας (Εθνική Σχολή Δημόσιας Υγείας), Παιδαγωγικής Κατάρτισης & Συμβουλευτικής-Προσανατολισμού (Ανώτατη Σχολή Παιδαγωγικής και Τεχνολογικής Εκπαίδευσης). Μιλά άπταιστα τρεις ξένες γλώσσες (αγγλικά, γαλλικά και ιταλικά). Εργάζεται στο Υπουργείο Οικονομίας και Ανάπτυξης, έχοντας διατελέσει, μεταξύ άλλων, υπεύθυνη έργου σε Επιχειρησιακά Προγράμματα, μέλος Ομάδων Εργασίας/Διοικητικών Συμβουλίων σε Ευρωπαϊκούς και [...]\nΓκρίμπα Ελευθερία Δρ\nΗ Ελευθερία Μ. Γκρίμπα, αναπτύσσει πολύπλευρη και πολυσχιδή δραστηριότητα στο χώρο του τουρισμού. Εργάζεται ως στέλεχος επί 20 έτη, στον ιδιωτικό τομέα (ξενοδοχεία, συνεδριακά κέντρα, συμβουλευτικούς/εκπαιδευτικούς φορείς κ.α.) και στο Δημόσιο (Υπουργεία Τουρισμού, Εργασίας, Εσωτερικών, Εξωτερικών, Περιφέρεια Αττικής, ΙΚΑ). Μιλά τρεις γλώσσες: γαλλικά, αγγλικά, ισπανικά. Ολοκλήρωσε τις σπουδές της στις Τουριστικές Επιχειρήσεις στο ΤΕΙ Αθηνών, εκπόνησε μεταπτυχιακό, διδακτορικό στον τουρισμό (Πανεπιστήμιο Αιγαίου, υπότροφος ΙΚΥ). Έχει παιδαγωγική επάρκεια (ΣΕΛΕΤΕ), σπουδές σε Συμβουλευτική & Επαγγελματικό Προσανατολισμό (ΑΣΠΑΙΤΕ). Συμμετέχει στο Υπουργείο Τουρισμού σε ποικίλες Ομάδες Ελέγχου/Εμπειρογνωμόνων/Εργασίας, Επιτροπές Διενέργειας/Αξιολόγησης Διαγωνισμών, Επιτροπές Παραλαβής/Παρακολούθησης Έργων, ενώ μετέχει ενεργά σε πολυάριθμα σεμινάρια/ εξειδικεύσεις ποικίλης θεματολογίας. Είναι πιστοποιημένη παιδαγωγός, συγγραφέας, [...]\nΓκρίμπα Ελευθερία Δρadmin2019-06-18T07:09:04+00:00\nΑντιπεριφερειάρχης Τουρισμού Π.Ε. Έβρου Ο Κωνσταντίνος Αντωνιάδης γεννήθηκε το 1970 στην Καβάλα όπου και συνεχίζει να ζει. Είναι παντρεμένος με την Ειρήνη Τζιόλα και έχει δύο παιδιά. Αποφοίτησε από το Αριστοτέλειο Πανεπιστήμιο Θεσσαλονίκης μετά από τέσσερα χρόνια σπουδών. Υπηρετεί ως δικηγόρος για περισσότερο από 25 χρόνια. Εκλέχτηκε Περιφερειακός Σύμβουλος και διατελεί από το 2016 Πρόεδρος του Περιφερειακού Συμβουλίου. Είναι μέλος του Δικηγορικού Συλλόγου Καβάλας. Από το 2016 μέχρι και σήμερα είναι Αντιπεριφερειάρχης Τουρισμού της Περιφέρειας Ανατολικής Μακεδονίας και Θράκης.\nΔήμαρχος Σαμοθράκης Ο Αθανάσιος Βίτσας γεννήθηκε στη Σαμοθράκη το 1965 και αποφοίτησε από το Γενικό Λύκειο Σαμοθράκης το 1983. Είναι απόφοιτος του Μαθηματικού Τμήματος του Πανεπιστημίου Ιωαννίνων. Εργάσθηκε για πολλά χρόνια ως Μαθηματικός στον ιδιωτικό τομέα στην Αλεξανδρούπολη. Το 2007 διορίστηκε και υπηρέτησε στη δευτεροβάθμια Εκπαίδευση μέχρι τον Ιούνιο του 2014. Η αγάπη του για τον τόπο του, τον ώθησε από πολύ νωρίς να ασχοληθεί με τα κοινά του νησιού και να δραστηριοποιηθεί κυρίως μέσα από τον Πολιτιστικό Σύλλογο Σαμοθράκης, που για πολλά χρόνια αποτέλεσε τη μοναδική πηγή πολιτιστικής δραστηριότητας στο νησί. Υπήρξε ιδρυτικό μέλος του Συλλόγου και διετέλεσε κατ’ [...]\nΠρόεδρος Οργανισμού Λιμένα Αλεξανδρούπολης Γεννήθηκε στην Αλεξανδρούπολη το 1949. Απόφοιτος της Πολυτεχνικής Σχολής του Αριστοτελείου Πανεπιστημίου Θεσσαλονίκης (τμήμα Πολιτικών Μηχανικών). Εργάσθηκε στο ιδιωτικό τομέα ασκώντας το επάγγελμα του Πολιτικού Μηχανικού (μελέτες- επιβλέψεις- κατασκευές) διατηρώντας Τεχνικό Γραφείο στην Αλεξανδρούπολη. Διετέλεσε Δημοτικός Σύμβουλος και Αντιδήμαρχος στον Δήμο Αλεξανδρούπολης. Από τον Σεπτέμβριο του έτους 2015 είναι Πρόεδρος και Διευθύνων Σύμβουλος της «ΟΡΓΑΝΙΣΜΟΣ ΛΙΜΕΝΑ ΑΛΕΞΑΝΔΡΟΥΠΟΛΗΣ Α.Ε.»\nΕκτελεστικός Διευθυντής, IASION, Ιδρυτής Samothraki Open Forum Ο Παναγιώτης Καμπούρογλου είναι Ιδρυτής και Εντεταλμένος Σύμβουλος της συμβουλευτικής εταιρίας Aero Iasion Development Ltd. Μετά την ολοκλήρωση των σπουδών του στη Νομική Σχολή του Πανεπιστημίου του Βερολίνου αποκτά τριακονταετή και πλέον επαγγελματική εμπειρία σε διαφορετικούς κλάδους, κυρίως όμως στον κλάδο των αερομεταφορών. Διατελεί Πρόεδρος, Διευθύνων Σύμβουλος και μέλος Διοικητικών Συμβουλίων στην Ελλάδα και σε άλλες Ευρωπαϊκές χώρες. Έχει τιμηθεί με σειρά επαγγελματικών βραβείων και διακρίσεων. Μιλά άπταιστα επτά γλώσσες και είναι Ιδρυτής του Samothraki Open Forum και Made for Gods. Προσωπικός του στόχος είναι η δημιουργία ενός καλύτερου, αειφόρου Κόσμου μέσα από συνέργειες! [...]


Η οικονομική «περιφρούρηση» της Ιταλίας | Moneyreview.gr\nBusiness & Finance Κυριακή 27/12/2020, 15:15 NEWSROOM\n27 Δεκεμβρίου, 2020 Κυ 27/12/2020, 15:15\nΗταν στις 2 Ιουνίου του 1992 όταν ο τότε υπουργός Οικονομικών της Ιταλίας, Μάριο Ντράγκι, είχε ζητήσει από Βρετανούς τραπεζίτες να τον βοηθήσουν να «νοικοκυρέψει» τον τεράστιο δημόσιο τομέα της χώρας του. Τρεις περίπου δεκαετίες αργότερα και ένα χρόνο αφότου αποχώρησε από τη θέση του προέδρου της Ευρωπαϊκής Κεντρικής Τράπεζας (ΕΚΤ), αυτό που κάποτε θεωρήθηκε ως το πιο μεγαλεπήβολο πρόγραμμα ιδιωτικοποίησης της Ιταλίας βρίσκεται σε αντίστροφη μέτρηση. Οι επιχειρήσεις, η μία μετά την άλλη, «χτυπημένες» από την πανδημία εισέρχονται σε μία νέα εποχή κρατικού παρεμβατισμού.\n«Ο μεγαλύτερος ενεργός ρόλος του κράτους στην οικονομία είναι δικαιολογημένος σε μεταβατικές περιόδους όπως η σημερινή λόγω της κρίσης της πανδημίας, όμως θα πρέπει να υπάρχει ξεκάθαρο πρόγραμμα με σχέδιο εξόδου», αναφέρει ο Νικολά Νόμπιλε, οικονομολόγος της Oxford Economics στο Μιλάνο.\nΗ λίστα με τις πρόσφατες παρεμβάσης της κυβέρνησης του Ιταλού πρωθυπουργού Τζουζέπε Κόντε είναι ήδη μεγάλη, με το Κίνημα των Πέντε Αστέρων να ζητά από τους κυβερνητικούς εταίρους ακόμη μεγαλύτερο κρατικό ρόλο. Telecom Italia, Autostrade per l΄Italia και το χρηματιστήριο Borsa Italiana υπήρξαν τελευταίως στόχοι, με τους υπουργούς να πιέζουν τον υποστηριζόμενο από το κράτος πιστωτικό όμιλο Cassa Depositi e Prestiti (CDP) να αγοράσει ή να αυξήσει τα μερίδιά του και στις τρεις παραπάνω εταιρείες έτσι ώστε να μείνουν υπό ιταλικό έλεγχο. Η CDP διαθέτει επίσης μεγάλο μερίδιο στην εταιρεία ψηφιακών πληρωμών Nexi.\nΤην ίδια στιγμή, η ιταλική κυβέρνηση προσπαθεί να ενισχύσει το λεγόμενο «χρυσό βέτο» της, προκειμένου να εμποδίσει εξαγορές ιταλικών επιχειρήσεων από ξένους. Ηδη, προσπαθεί να εμποδίσει τη γαλλική Vivendi από το να κάνει χρήση δικαιωμάτων της ψήφου στην εταιρεία μίντια του Σίλβιο Μπερλουσκόνι Mediaset, ενώ ασκεί πιέσεις και στη UniCredit να βρει έναν αγοραστή για την προβληματική τράπεζα Banca Monte dei Paschi di Siena.\nH κρίση έχει «ανοίξει παραθυράκια» για τέτοιου είδους κινήσεις, δίδοντας το έναυσμα για αναδιάρθρωση της πληγείσας ιταλικής οικονομίας. Η δράση αυτή διευκολύνθηκε και από την άρση των κοινοτικών δημοσιονομικών κανόνων. Ο υπουργός Ευρωπαϊκών Υποθέσεων της Ιταλίας Βιντσέντζο Αμεντόλα επιμένει ότι «πρόκειται για μία μεταβατική κατάσταση και ότι η χώρα του θα επιστρέψει στην κανονικότητα έχοντας ως θεμελιώδη αρχή το θεμιτό ανταγωνισμό».\nΑυτού του είδους η παρεμβατική πολιτική έχει δημιουργήσει ως εκ τούτου ανησυχία στους κύκλους των διεθνών επενδυτών. Οι μέτοχοι μειοψηφικών μεριδίων στο μητρικό όμιλο της Autostrade, Atlantia, έχουν διαμαρτυρηθεί για απειλές που δέχονται από μέλη της κυβέρνησης. Ομως, σε μία περίοδο που οι κυβερνήσεις έχουν το ελεύθερο να παρέμβουν για να διασώσουν τις οικονομίες τους από την κρίση του κορωνοϊού και καθώς οι χώρες μέλη της Ε.Ε. θεωρούν ότι είναι αναγκαίο να δημιουργήσουν εθνικούς «πρωταθλητές» για να ανταγωνιστούν τους μεγάλους ομίλους απο Κίνα και ΗΠΑ, μέχρι στιγμής οι ευρωπαϊκές ρυθμιστικές αρχές δεν έχουν εμποδίσει τα σχέδια της Ιταλίας.\nΚυβερνήσεις: Οι νέοι πανίσχυροι επενδυτές\nΤα εταιρικά κέρδη, το νέο «καύσιμο» για τις μετοχές


Κορονοϊός: Τι συμβαίνει με το εμβόλιο της Astrazeneca - Ο Δημήτρης Παρασκευής εξηγεί (video)\nNewsIT Ελλαδα Κορονοιος: Τι συμβαινει με το εμβολιο της Astrazeneca – Ο Δημητρης Παρασκευης εξηγει (video)\nΚορονοϊός: Τι συμβαίνει με το εμβόλιο της Astrazeneca – Ο Δημήτρης Παρασκευής εξηγεί (video)\nΔιαστάσεις… πανδημίας λαμβάνει στην Ευρώπη η άρνηση ολοένα και περισσότερων χωρών να συνεχίσουν – μέχρι νεωτέρας – τον εμβολιασμό του πληθυσμού τους με το εμβόλιο της AstraZeneca κατά του κορονοϊού.\nΟ Παρασκευής για το εμβόλιο της Astrazeneca\nΣχολιάζοντας το ζήτημα στο κεντρικό δελτίο ειδήσεων του Mega, ο αναπληρωτής καθηγητής επιδημιολογίας και μέλος της επιτροπής, Δημήτρης Παρασκευής, σημείωσε ότι θα καθησύχαζε τους πάντες. Όπως είπε χαρακτηριστικά: «Οι κινήσεις αυτών των χωρών είναι σε προληπτικό επίπεδο. Δεν υπάρχουν ακόμα ενδείξεις και το τονίζω αυτό, δεν υπάρχουν ενδείξεις ότι το εμβόλιο σχετίζεται με κάποια σοβαρή παρενέργεια γίνεται καθαρά για προληπτικούς λόγους. Θα επανεξεταστεί και από την ευρωπαϊκή επιτροπή φαρμάκων αλλά και εθνική επιτροπή εμβολιασμών στη χώρα μας μάλιστα».\n«Βέβαια θα είναι δύσκολο να το ξεχωρίσουμε αυτό, από άλλα γεγονότα τα οποία έχουν συμβεί τις ίδιες ημέρες, αλλά αυτό το χρονικό διάστημα θα δούμε το αποτέλεσμα», πρόσθεσε.\n«Αυτό είναι πιθανό να συμβεί, παρ’ όλα αυτά το πλάνο είναι να γίνει άρση των περιοριστικών μέτρων σε συνδυασμό με μέτρα, με άλλες ενέργειες που περιορίζουν τον κίνδυνο για τη διασπορά. Αυτό είναι το ζητούμενο. Βέβαια αυτό θα μπορέσει να γίνει αν έχουμε κορύφωση της καμπύλης. Αλλά γενικότερα το πλάνο είναι όπως αυτό που συζητήθηκε προηγουμένως όπως αυτό που προανέφερα», τόνισε.\n«Είναι δύο οι παράμετροι είναι να συμβεί κορύφωση της καμπύλης, η κορύφωση της ελληνικής καμπύλης και από την άλλη να βρούμε τρόπους έτσι ώστε η άρση των περιοριστικών μέτρων και το άνοιγμα να γίνει με ασφαλή τρόπο. Να συνδυάσουμε το άνοιγμα έτσι ώστε να μη συμβεί να μην υπάρξει κίνδυνος για αύξηση του φορτίου στην κοινότητα», ξεκαθάρισε καταλήγοντας.


ΑΕΚ: Ο «Γολγοθάς» του Γαλανόπουλου εδώ και 21 μήνες\nΟ Κώστας Γαλανόπουλος είναι πολύ πιθανό να περάσει εκ νέου την πόρτα του χειρουργείου και το Gazzetta θυμάται το χρονικό των τελευταίων δύσκολων 21 μηνών για τον 23χρονο Έλληνα μέσο.\nΌταν ο Κώστας Γαλανόπουλος ξεκινούσε στην αρχική ενδεκάδα της ΑΕΚ στο ματς της πρεμιέρας με τον Ιωνικό, όλοι θεώρησαν πως οι ενοχλήσεις που ένιωθε ήταν κάτι που δεν θα επανέφερε τους εφιάλτες του πρόσφατου παρελθόντος. Ωστόσο, όπως αποδεικνύεται, δυστυχώς για τον 23χρονο Έλληνα μέσο, το πρόβλημα στον χόνδρο που τον ταλαιπωρεί σχεδόν δύο χρόνια είναι πολύ πιθανό να χρειαστεί και νέα χειρουργική επέμβαση με την οριστική απόφαση να αναμένεται σύντομα. Ο «Γαλανό» περνάει έναν «Γολγοθά» τους τελευταίους 21 μήνες. Είναι δυνατός και προσπαθεί να επιστρέφει δριμύτερος, αλλά παλεύει συνεχώς με τις ατυχίες που μπαίνουν εμπόδιο στον δρόμο του…\nΤο πρόβλημα στον χόνδρο και η επέμβαση τον Δεκέμβριο του 2019\nΗ αρχή του κακού για τον Γαλανόπουλο ήταν ένα ματς με τον Αστέρα Τρίπολης στο ΟΑΚΑ, στις 18 Δεκεμβρίου του 2019. Μια εβδομάδα μετά το ντεμπούτο του Μάσιμο Καρέρα στον πάγκο της ΑΕΚ με αντίπαλο την Ξάνθη, όταν ο 23χρονος μέσος με δικό του γκολ είχε δώσει τη νίκη στην Ένωση. Αποχωρεί τραυματίας στο δεύτερο ημίχρονο στην αναμέτρηση με τους Αρκάδες, όμως κανείς δεν μπορεί να φανταστεί τι θα ακολουθούσε. Οι εξετάσεις στις οποίες υποβάλλεται, δείχνουν πρόβλημα στον χόνδρο του αστραγάλου του δεξιού του ποδιού και δύο μέρες μετά τα Χριστούγεννα περνάει την πόρτα του χειρουργείου. Ήταν ένα πολύ κακό χρονικό σημείο καθώς ήταν μια περίοδος κατά την οποία είχε ανεβάσει τις μετοχές του τόσο με τη φανέλα της ΑΕΚ, όσο και με εκείνη της Εθνικής Ελλάδας.\nΕμπόδια στην αποκατάσταση εν μέσω κορονοϊού\nΜέσα στο διάστημα της αποθεραπείας του ξεσπάει η πανδημία του κορονοϊού. Ο Γαλανόπουλος έχει ξεκινήσει ήδη τρέξιμο στα Σπάτα στοχεύοντας να επανέλθει στην τελική ευθεία της σεζόν. Όμως παρά το γεγονός ότι είχε ανεβάσει ρυθμούς και ετοιμαζόταν να μπει στις ομαδικές προπονήσεις, αυτές σταματούν λόγω του covid. Παίρνει ειδική άδεια και προπονείται σε εξωτερικούς χώρους για να μην χαθεί η δουλειά που έκανε τους προηγούμενους μήνες, ωστόσο σε καμία περίπτωση αυτό δεν θα μπορούσε να συγκριθεί με τη σωστή προπόνηση που θα πραγματοποιούσε στο προπονητικό κέντρο. Ο Γαλανόπουλος όμως κάνει τα πάντα για να επανέλθει και με την επανέναρξη των προπονήσεων δείχνει κοντά στην επιστροφή. Μια ενόχληση όμως που αισθάνεται σε μια άσκηση με μπάλα φανερώνει πως υπάρχει αιμάτωμα στο σημείο της επέμβασης. Κανείς δεν θέλει να ρισκάρει με την κατάστασή του και με μια πιθανή υποτροπή και έτσι συνεχίζει πιο συντηρητικά για να επανέλθει στο 100% από την επόμενη σεζόν.\nΈχοντας ανανεώσει το συμβόλαιό του το καλοκαίρι του 2020, όταν είχε πάει απευθείας από τα Σπάτα στα γραφεία της ΠΑΕ ΑΕΚ με τα ρούχα της προπόνησης, ο Γαλανόπουλος πραγματοποιεί τη μεγάλη επιστροφή του στους αγωνιστικούς χώρους, 11 μήνες μετά την επέμβαση που πραγματοποίησε, στο νικηφόρο 4-1 της ΑΕΚ επί της Ζόρια στην Ουκρανία για τους ομίλους του Europa League. Ο 23χρονος Έλληνας μέσος κάνει ένα δυναμικό come back δείχνοντας για ακόμη μια φορά ατσάλινος. Βγάζει ηγετικά χαρακτηριστικά και προσωπικότητα στα παιχνίδια της ΑΕΚ, της δίνει ενέργεια και πάθος στη μεσαία γραμμή και εξελίσσει το παιχνίδι του αποτελώντας μια βασικότατη μονάδα για τους «κιτρινόμαυρους». Κάπου εκεί όμως έρχεται ξανά ένα άτυχο περιστατικό…\nΗ ΑΕΚ έφυγε για το βασικό στάδιο της προετοιμασίας της το καλοκαίρι στην Ολλανδία με τον Γαλανόπουλο να παίρνει μέρος κανονικά. Ωστόσο πριν από το φιλικό με την Άντβερπ στις 6 Ιουλίου αισθάνεται νέες ενοχλήσεις στην ποδοκνημική και μένει εκτός από τη συγκεκριμένη αναμέτρηση. Κανείς δεν μπορεί να φανταστεί ότι το πρόβλημα θα ερχόταν ξανά στην επιφάνεια, όμως οι εβδομάδες περνούσαν με τον ίδιο να μην παίρνει μέρος στο κανονικό πρόγραμμα προπονήσεων. Όλοι καθησύχασαν στο άκουσμα των νέων ότι ανεβάζει ξανά ρυθμούς και τίθεται εκ νέου στη διάθεση του Βλάνταν Μιλόγεβιτς. Όμως μετά από το 45λεπτο της πρεμιέρας οι ενοχλήσεις επανήλθαν φτάνοντας στο σήμερα και ενόψει της νέας απόφασης για επέμβαση…\nΣταυρούπολη: Τεταμένη ατμόσφαιρα στο ΕΠΑΛ – Νέα συγκέντρωση φοιτητών (φώτο+βίντεο)